SDA: Migrantska kriza se koristi za specijalni rat protiv BiH i Bošnjaka | Krupljani.BA\nBosna i Hercegovina SDA: Migrantska kriza se koristi za specijalni rat protiv BiH i Bošnjaka\nStraka demokratske akcije (SDA) smatra da postoje svi elementi koji upućuju na to da će se migrantska kriza pokušati iskoristiti za specijalni rat protiv Bosne i Hercegovine, Bošnjaka i SDA kao najjače bošnjačke i probosanske političke partije – saopćeno je iz te stranke.\n-Plan je vrlo proziran: učiniti sve da što više migranata uđe u Bosnu i Hercegovinu, spriječiti donošenje odluka ili oslabiti institucije koje su nadležne da djeluju na rješavanju krize, migrante zbiti isključivo na teritoriju na kojoj Bošnjaci čine većinu, a zatim za sve optužiti Bošnjake i njihove predstavnike – navodi SDA u saopćenju.\nU tom kontekstu, iz te stranke navode da je Milorad Dodik u Predsjedništvu BiH odbio angažman Oružanih snaga BiH, da se ne dopušta jačanje i opremanje Granične policije BiH i da se ne poduzima ništa na pojačanom angažmanu graničnih policajaca na granici prema Srbiji iz koje migranti ulaze na teritoriju BiH.\nVijeće ministara, kako ističe SDA, nikada nije izradilo plan za upravljanje migrantskom krizom koje mu je Predsjedništvo BiH tražilo u više navrata.\n-Istovremeno, migranti se tretiraju šovinistički i rasistički, kao isključivo bošnjački, odnosno muslimanski problem i smišljeno se usmjeravaju na teritorije BiH na kojima žive Bošnjaci. U Makedoniji je trećina stanovništva muslimanska, u Srbiji je Sandžak gdje žive muslimani, pa te dvije države nisu migrante usmjerile u te dijelove svoje teritorije. To se radi samo u BiH – stav je ove stranke.\nNakon svega, dodaje se u saopćenju, slijede izjave u kojima se Bošnjaci, a na prvom mjestu SDA, optužuju da su krivi za dolazak migranata, “uskoro će se plasirati i tvrdnje da među njima ima i islamskih militanata, da Bošnjaci žele da se migranti trajno nasele u BiH, do stupidne izjave zastupnice Dušanke Majkić da će se migrantima ‘dati državljanstvo kako bi glasali za SDA’?!”\n-Uz sve ovo, sada se najavljuje i blokada imenovanja Selme Cikotića na poziciju ministra sigurnosti. Cikotić je dokazano sposoban kadar, koji je sposoban napraviti potrebne planove i zaštititi stanovništvo BiH od terora pojedinih migranata, ali i osmisliti institucionalno upravljanje krizom. Najava blokade njegovog imenovanja ima za cilj da problem dodatno raste, a s njime i nervoza Bošnjaka, naročito na području Unsko-sanskog kantona, koji podnosi najveći teret krize. Cilj je dovesti do samoorganizovanja naroda i sukoba sa migrantima – navodi SDA.\nOva sranka poziva sve probosanske snage da se odlučno suprotstave ovoj vrsti specijalnog rata protiv BiH. Pozivaju i predstavnike međunarodne zajednice da imaju u vidu ove činjenice i pomognu BiH da se izbori sa migrantskom krizom.\nPandemija je “prilika” za bh. građane da upoznaju svoju domovinu\nRedovi u Mostaru jutros od 7 sati, svi požurili da glasaju


Simović i Altmajer potpisali Sporazum o partnerstvu u administraciji\nNJEMAČKA DELEGACIJA U PODGORICI\nAltmajer je istakao da Njemačka smatra da sve zemlje Zapadnog Balkana moraju dobiti perspektivu ulaska u EU\nAltmajer i Simović, Foto: Saša Matić/Vlada Crne Gore\nPotpredsjednik Vlade Crne Gore za ekonomsku politiku i finansijski sistem Milutin Simović i njemački savezni ministar ekonomije i energetike Peter Altmajer potpisali su danas u Podgorici Sporazum o partnerstvu u administraciji između crnogorske i njemačke vlade uz, kako je saopšteno iz Vlade, obostranu ocjenu da su posjeta njemačke delegacije i potpisivanje Sporazuma potvrda podrške Njemačke reformama u Crnoj Gori.\n„Današnja posjeta je jasna potvrda o zainteresovanosti Njemačke za crnogorsko tržište i priznanje Vladi Crne Gore da je stvorila atraktivan, i stabilan investicioni okvir. Dobri ekonomski odnosi su uvijek podrška dobrim političkim i savezničkim odnosima, a upravo su takvi odnosi između naše dvije države. I ovom prilikom ističem zahvalnost Njemačkoj na kontinuiranoj pomoći ostvarenju naših strateških vanjskopolitičkih prioriteta – punopravnog članstva u NATO i napretka u procesu pristupanja EU, i koristim priliku da ponovim da je neupitna posvećenost i predanost Crne Gore ispunjavanju ključnih zadataka Alijanse sa jedne, odnosno kriterijuma i uslova za članstvo u EU sa druge strane. Posebno smo istakli očekivanje da, imajući u vidu snagu njemačke privrede, njen značaj za globalnu ekonomiju, ali i važnost prisustva Njemačke na Zapadnom Balkanu i u Crnoj Gori, Njemačka bude među najznačajnijim investitorima u Crnoj Gori“, rekao je Simović na konferenciji za medije sa njemačkim ministrom.\nAltmajer je u izjavi za javnost ponovio da je njegova današnja posjeta rezultat posjete premijera Duška Markovića Berlinu prije pola godine i tadašnjeg njihovog dogovora da dvije države pokrenu konkretne korake na jačanju saradnje.\n„Podržavamo napredak Crne Gore proteklih godina i transformaciju njene privrede, vladavinu prava i osiguravanje tržišne ekonomije. Tu podršku smo željeli da istaknemo ovom posjetom“ – rekao je ministar Altmajer dodajući da je Crna Gora najviše napredovala u procesu priključenja Evropskoj uniji. Ministar je dodao da naša zemlja ima podršku SR Njemačke u zatvaranju pregovaračkih poglavlja i otvaranju jedinog preostalog, neotvorenog, poglavlja – 8 Konkurencija. „Optimista sam u tom pogledu“, rekao je Atlmajer.\nGovoreći o državama našeg regiona, Altmajer je ponovio na konferenciji za medije da Njemačka smatra da sve zemlje Zapadnog Balkana moraju dobiti perspektivu ulaska u Evropsku uniju.\n„U vezi sa tim smo razočarani, kao i naši domaćini, da Evropski savjet nije odobrio početak pregovora sa Sjevernom Makedonijom i Albanijom. To nas je pomalo razočaralo“, kazao je on.\nNjemački ministar je, kako je saopšteno iz Vlade, najavio otvaranje predstavništva Njemačke privredne komore u našoj zemlji i ocijenio da bi ideja o posjeti naših mladih preduzetnika Njemačkoj ojačala veze dviju država.\nOdgovarajući na pitanje njemačkih novinara o energetskoj politici naše zemlje potpredsjednik Simović je rekao da je naše strateško opredjeljenje energija iz održivih izvora i da nam je tu Njemačka odnosno politika njene savezne vlade nama „veoma jasna inspiracija“.\n„Već danas možemo iskazati jedan dobar primjer iz Crne Gore da smo u periodu od 24 maja do 2. juna, dakle tih deset dana, cjelokupne energetske potrebe Crne Gore zadovoljavali iz obnovljivih izvora energije“ – rekao je potpredsjednik Simović. Dodao je da već sada možemo da najavimo velike projekte dobijanja energije iz obnovljivih izvora. „To su najbolji dokazi i indikatori da Crna Gora želi dostizanje tog cilja – ne retorički nego suštinski“, rekao je Simović.\nAltmajer je odgovarajući na ovo pitanje rekao da je i u Njemačkoj postojala skepsa kada je pokrenula politiku dobijanja energije uglavnom iz obnovljivih izvora, ali da su kasnije mnoge države slijedile taj put. Sada je energija iz obnovljivih izvora jeftinija – rekao je Altmajer, navodeći primjere drugih zemalja.\n„Sada Crna Gora već proizvodi 64 odsto električne energije iz obnovljivih izvora što je otprilike procent poput njemačkog“, rekao je ministar, dodajući da naša zemlja treba da iskoristi bogatstvo svog hidropotencijala.\nOdgovarajući na pitanje TV Vijesti da prokomenariše „kontinuirane zahtjeve Vlade Njemačke našoj Vladi da bude efikasnija u rješavanju problema slobode medija", Altmajer je rekao da ni u zemljama članicama EU ni u zemljama kandidatima nijesu svi problemi riješeni, te da ta tema predmet razgovora na nivou vlada, a ne u javnosti.\n„Ukupno mogu reći da se u posljednjih godinu ili dvije dana situacija poboljšala“, zaključio je njemački ministar ekonomije i energetike Altmajer.\nsporazumPeter AltmajerNjemačkaMilutin SimovićVlada Crne Gore\n24.11. 17:50 h\t387\t77528\n24.11. 19:12 h\t161\t77285\n25.11. 07:10 h\t134\t49514\n24.11. 15:33 h\t294\t40512\n25.11. 07:20 h\t121\t34878


Tramp udario na Siriju: Rusija napade vidi kao agresiju na suverenu zemlju - Fakultet za diplomatiju i bezbednost\nTramp udario na Siriju: Rusija napade vidi kao agresiju na suverenu zemlju\nSa američkih razarača u istočnom Mediteranu ispaljeno je na desetine “tomahavk” raketa na pozicije sirijske vojske, a operaciju je naredio predsednik Donald Tramp kao osvetu za navodni napad hemijskim oružjem snaga Bašara el Asada u Idlibu, javile su agencije.\nZvaničnik Bele kuće je rekao da je ispaljeno 59 precizno navođenih raketa koje su pogodile vazduhoplovnu bazu Šajrat u Siriji.\nTa vazduhoplovna baza, prema zvaničniku Bele kuće, ima veze sa “programom hemijskog oružja sirijskog režima i direktno je povezana sa užasnim hemijskim napadom 4. aprila”, preneo je AFP.\nKako Si-En-En prenosi, Tramp je tokom napada bio na večeri sa kineskim predsednikom Si Đinpingom, a sekretar za odbranu Džejms Matis ga je sve vreme informisao o operaciji u Siriji.\n“Večeras sam naredio vojni napad na pozicije u Siriji sa kojih je izvršen napad hemijskim oružjem. Nema spora oko toga da li je Sirija koristila zabranjeno oružje i prekršila obaveze koje ima pod Konvencijom o hemijskom naoružanju i ignorisala apele Saveta bezbednosti UN. Godine pokušaja da se promeni Asadovo ponašanje su propale, i to veoma dramatično”, rekao je sinoć Tramp.\nPrema poslednjem bilansu, najmanje 86 ljudi, medu kojima je 30 dece i 20 žena, poginulo je u napadu hemijskim oružjem u toj pobunjeničkoj provinciji na severozapadu Sirije.\nTramp: Napad od vitalnog značaja za nacionalnu bezbednost SAD\nAmerički predsednik Donald Tramp izjavio je da je naredio raketne napade na sirijsku vazduhoplovnu bazu jer je to “od vitalnog interesa za nacionalnu bezbednost SAD” i pozvao sve “civilizovane nacije” da se pridruže njegovoj zemlji u nastojanju da se okonča krvoproliće u Siriji, prenose agencije.\n“Večeras pozivam sve civilizovane nacije da nam se pridruže i nastojanju da okončano pokolj i krvoproliće u Siriji i stavimo tačku na terorizam svih vrsta i svih tipova”, rekao je Tramp.\nOn je istovremeno izrazio nadu da “dok god se Amerika zalaže za pravdu, mir i harmonija će na kraju preovladati”, naveo je AFP.\nPortparol Pentagona kapetan Džef Dejvis izjavio je da je američka vojska unapred obavestila ruske snage o napadu na sirijsku vazduhoplovnu bazu i da u napadu nisu pogođeni delovi baze za koje se veruje da su u njima prisutni Rusi, a državni sekretar SAD Reks Tilerson kaže da Vašington “nije tražio nikakvu dozvolu od Moskve”, prenosi Rojters.\nDejvis je naveo da je američka vojska imali “više” razgovora sa ruskim snagama pre napada, koristeći liniju komunikacije koja je ranije uspostavljena sa ciljem sprečavanja slučajnog sukoba u Siriji tokom borbi protiv Islamske države.\nFrancuski diplomatski izvori naveli su da je američki državni sekretar Tilerson ministru spoljnih poslova Francuske Žan-Marku Erou kazao da je Vašington želeo da sa saveznicima “koordiniše” napad na vazdušnu bazu.\n“Nismo tražili nikakvo odobrenje od Moskve. Mi smatramo da je napad bio proporcionalan i da pokazuje da je Tramp spreman na preduzimanje odlučne akcije kao odgovora na gnusna dela”, rekao je Tilerson.\nMinistarstvo spoljnih poslova Rusije podsetilo je da je sve hemijsko oružje izneto iz Sirije sredinom 2014. godine uz pomoć SAD.\nPens nema osnova da kaže da sporazum o uništenju sirijskog hemijskog oružja iz 2013. nije uspeo.\nKomentarišući izveštaje o napadu smrtonosnim hemijskim oružjem ove nedelje u provinciji Idlib, Pens je okrivio „neuspeh prethodne administracije da pozove Rusiju i Siriju na odgovornost zbog obećanja da će uništiti hemijsko oružje“.\n„U ovom slučaju, suočavamo se ne samo sa neodgovornošću, već i sa nedostatkom znanja o tom pitanju. Nova američka administracija je tek nedavno počela da preispituje svoju politiku. Kada to bude gotovo, procene koje budemo čuli od zvaničnika će, nadamo se, postati preciznije. Nema osnova za tvrdnje da rusko-američki sporazum iz 2013. nije uspeo“, rekao je direktor Odeljenja za neširenje i kontrolu oružja Ministarstva spoljnih poslova Rusije Mihail Uljanov.\nMinistarstvo je saopštilo da je rusko-američka saradnja po tom pitanju bila u celini prilično uspešna. Rusija se nada da će SAD podržati predloge Moskve na Rezoluciju Saveta bezbednosti UN o hemijskom napadu u Idlibu.\n„O Siriji će se, naravno, raspravljati, ali do tada se nadam da ćemo naći obostrano prihvatljivo rešenje u Savetu bezbednosti UN. Mi smo dali svoje predloge“, odgovorio je Uljanov na pitanje da li će incident sa hemijskim oružjem u Idlibu biti centralna tema sastanka Lavrova i Tilersona.\nSirijske vlasti su se 2013. godine složile da predaju svoje zalihe hemijskog oružja međunarodnoj komisiji kako bi ono bilo uništeno i kako bi sprečile da oružje padne u ruke ekstremista u toj zemlji.\nRuski predsednik Vladimir Putin veruje da američki napad na sirijske vojna postrojenja predstavlja agresiju protiv suverene zemlje, izjavio je danas portparol Kremlja Dmitrij Peskov.\nPredsednik Putin “napade smatra agresijom na suverenu državu”, rekao je Peskov. Prema njegovim rečima, Putin veruje da su napadi kršenje međunarodnog prava. Peskov tvrdi da “sirijska vojska nema hemijsko oružje”.\nPutin smatra da su napadi na Siriju pokušaj odvraćanja pažnje sa civilnih žrtava u Iraku, rekao je Peskov.\n“Ovaj korak nanosi značajnu štetu rusko-američkim odnosima, koji su već bili očajni”, rekao je Peskov.\nDejvis je naveo da je američka vojska imali “više” razgovora sa ruskim snagama pre napada, koristeći liniju komunikacije koja je ranije uspostavljena sa ciljem sprečavanja slučjanog sukoba u Siriji tokom borbi protiv Islamske države.\nFrancuski diplomatski izvori naveli su da je američki državni sekretar Tilerson ministru spoljnih poslova Francuske Zzan-Marku Erou kazao da je Vašington želeo da sa saveznicima “koordiniše” napad na vazdušnu bazu.\n– Nismo tražili nikakvo odobrenje od Moskve. Mi smatramo da je napad bio proporcionalan i da pokazuje da je predsednik Donald Tramp spreman na preduzimanje odlučne akcije kao odgovora na gnusna dela – rekao je Tilerson.\nPredsedavajući Komiteta za međunarodne poslove ruskog parlamenta Konstantin Kosačev izjavio je danas da je koalicija Rusije sa SAD po pitanju sirijske krize dovedena u pitanje nakon što je Vašington izvršio raketne napade na vazdušnu bazu Al Ssajrat, objavio je Interfaks, prenosi Rojters.\nKosačev je ocemio da su napadi izvedeni sa namerom da se “uz pomoć baruta odštampa već pripremljena presuda vezana za odgovornost (sirijskog predsednika Bašara) al Asada za hemijski napad u Idlibu”, rekao je Kosačev.\nBank for International Settlements: Dolazi ekstremno opasna finansijska kriza 27.01.2020\nNikola Sarkozi: Evropi je potrebna Rusija, kao i Rusiji Evropa 21.01.2020


Požar je izbio rano jutros u gusto naseljenom kvartu Anadž Mandi i brzo se proširio, javili su lokalni mediji.\nFabrički prostor bio je pun zapaljivih sirovina i materijala zbog kojih se požar lako proširio.\nIz vatrogasne službe kažu da je do sada spašeno više od 50 ljudi. Uzrok požara se istražuje.\nPremijer Indije Narendra Modi rekao je da je ovaj incident "strašan i grozan" i da vlasti čine sve da pomognu ljudima kako bi prebrodili ovu tragediju, prenosi "Juronjuz".\nPožar u fabrici u Indiji, ima povređenih\nDRAMATIČNI SNIMCI Veliki požar u fabrici koja čuva OPASNE HEMIKALIJE, prizori kao iz apokalipse (FOTO, VIDEO)\nU požaru u fabrici u Indiji stradala tri radnika\nPOŽAR U ZAGREBU U centru grada gori nekadašnja fabrika


Rođeno šest beba u oktobru - Svrljiške novine\nRođeno šest beba u oktobru\nU oktobru mesecu rođeno je šest beba na teritoriji opštine Svrljig, sklopljeno je tri braka, od kojih je jedan zasnovan na seoskom području.\nOpština Svrljig i dalje nesebično pomaže mladim bračnim parovima i roditeljima tek rođenih beba, kao i nezaposlenim porodiljama i roditeljima dece do godine dana starosti.\nPredsednica opštine Jelena Trifunović svakog meseca ugosti nove bračne parove i roditelje kako bi im uručila subvencije propisane skupštinskom odlukom koje iznose za bračne parove na selu 150.000 dinara, odnosno 100.000 dinara za sklopljenu bračnu zajednicu u gradu, te 30.000 dinara kao pomoć pri rođenju deteta, odnosno 7.000 dinara za roditelje dece do godine dana starosti.\nKada bi se svakog meseca rađalo između 6 i 8 beba znatno bi se popravila demografska slika opštine Svrljig u kojoj se po podacima iz 2014. godine rodilo 67 dece, odnosno u proseku oko 5 beba mesečno.\nPRE 2014. GODINE RAĐALO SE JEDVA PEDESETAK DECE\nPo zvaničnim podacima natalitet u opštini Svrljig u porastu je poslednjih godina, za razliku od ranije kada se godišnje rađalo jedva pedesetak beba. Na primer u Svrljigu je 2012. godine rođeno 54 deteta, u 2013. godini rodilo se 71 dete, dok je u 2014. godini rođeno 67 beba.\nNastavak teksta u pripremi…\nPrevPrethodnaUbijen tokom pljačke u Galibabincu kod Svrljiga?\nSledećaDan otvorenih vrata u Srednjoj školiNext\nManojlica bez struje do 13h, mogući prekidi i u Svrljigu\nZa koji dan kreće žetva u svrljiškom kraju\nSmanjuje se broj osoba u samoizolaciji u Svrljigu\nBELMUŽIJADA 2020: ALEKSANDRA PRIJOVIĆ I DARKO LAZIĆ


Kragujevačka „Škola mira” nagrađena u Moskvi - Glas Šumadije\nNaslovna > Kultura > Kragujevačka „Škola mira” nagrađena u Moskvi\n05/06/2021 05/06/2021 457Ostavi komentar na Kragujevačka „Škola mira” nagrađena u Moskvi\nKragujevac – Pre nekoliko godina kragujevački Centar za mlade „Škola mira” započeo je projekat pod nazivom Srpsko-ruski most kulture. Cilj ovog međunarodnog projekta je povezivanje institucija kulture iz Kragujevca sa kulturnim institucijama ruske prestonice. Učesnici projekta iz Kragujevca su: Muzej „21 oktobar”, Narodna biblioteka „Vuk Karadžić”, Knjaževsko-srpski tetar, Centar za negovanje tradicionalne kulture „Abrašević”, Narodni muzej, Zavod za zaštitu spomenika kulture i Gradska turistička organiѕacija (GTO) koje će u budućnosti igrati važnu ulogu u sferi kulturnog turizma.\nSvaka od institucija kulture našeg grada dobila je svoju partnersku instituciju iz Moskve. Tako je kragujevačka biblioteka uspostavila je saradnju sa čuvenom moskovskom bibliotekom „Dom Loseva”. Ostali partneri naših institucija kulture iz ruske prestonice su: Moskovski teatar drame i komedije FEST, Akademija akvarela Sergeja Andrijakija, Muzej-park „Kolomenskoe” (Letnja rezidencija Petra Velikog), Centar estetskog vaspitanja „Mocart”, jedan od najčuvenijih muzeja ruske istorije Muzej odbrane Moskve, kao i Muzej „Lava Tolstoja” iz Jasne Poljane.\nPre dve godine direktori svih ovih ruskih institucija kulture bili su gosti Kragujevca i ovdašnjih institucija kulture a tom prilikom je potpisan dokument o međusobnoj saradnji između glavnog grada Šumadije i Rusije na polju kulture.\nPandemija korone je donekle omela ovu kultirnu saradnju, ali je nije prekinula. Prošle godine je održano nekoliko video konferencija između učesnika ovog mosta kulturne saradnje.\nOvih dana je u Moskvi dodeljeno priznanje „Školi mira” pod nazivom Laureat prvog stepena za uspostavljanje mosta kulture između ruskih institucija i odgovarjućih kulturnih ustanova prve srpske prestonice. U obrazloženju stoji da se u Rusiji „posebno ceni nastojanje ’Škole mira’ da se u ovu važnu aktivnost uključe i mladi, kao i obrazovne institucije Kragujevca i Moskve”.\nSaradnja se nastavlja i za septembar ove godine predviđena je izložba Spomen-parka „Kragujevački oktobar” u muzeju Odbrane Moskve gde će biti predstavljena tragedija u Šumaricama koja se desila pre 80 godina. Već u oktobru delegacija Muzeja Odbrane Moskve biće gost kragujevačkog Muzeja „21. oktobar” i prisustvovaće Velikom školskom času.\nInače, kragujevačka „Škola mira” je jedna od nastarijih nevladinih organizacija na prostorima Balkana (osnovana je 1988. godine). Članica je Federacija nevladinih organizacija Srbije (FENS-a) i Mreže 20 nevladinih organizacija iz 17 gradova Srbije – „Mreža Srbije bez siromaštva”, koja je aktivno učestovala u kreiranju Strategije za smanjenje siromaštva u Republici Srbiji a takođe promoviše doživotno učenje kao važan pravac jer omogućava rešavanje mnogih problema u društvu poput nezaposlenosti.\nFoto: „Škola mira” – Srpsko-ruski most kulture u emsiiji Večeras zajedno Radio Beograda – direktori kragujevačkih i moskovskih ustanova kulture sa incijatorom projekta Petrom Stefanovićem (prvi levo)\nTagovi: „Škola mira” Kragujevac nagrade Petar Stefanović Rusija\nUsvojen završni račun budžeta grada Kragujevca za 2020. godinu\nRedovno održavanje putne infrastrukture i zelenih površina u gradu


Finansijski rezultati za treći kvartal 2014. godine\nO TELENORU NOVOSTI NOVOSTI I SAOPSTENJA FINANSIJSKI REZULTATI ZA TREĆI KVARTAL 2014. GODINE\n29. oktobar, 2014. – Prihodi Telenora Crna Gora u trećem kvartalu 2014. godine iznosili su 19,9 miliona eura. Ne računajući promjenu u cijenama interkonekcija, prihod je umanjen za 7% u odnosu na isti period prošle godine.\nTelenor je održao svoju lidersku poziciju na tržištu i na kraju trećeg kvartala. Ukupan broj korisnika iznosio je 426 hiljada, što je za 1% manje u odnosu na isti period prošle godine.\n„Ekonomsko okruženje u Crnoj Gori je i u trećem kvartalu bilo puno izazova jer je početkom godine tržište telekomunikacija bilo pod uticajem smanjenja domaćih cijena terminacije. Uprkos spoljnim negativnim faktorima, turistička sezona je bila uspješna za cjelokupnu privredu, kao i za Telenor,“ rekao je Majkl Malvebo, izvršni direktor Telenora Crna Gora.\nTelenor je zadržao lidersku poziciju fokusirajući se i odgovarajući na potrebe korisnika, unaprijeđujući kvalitet njihovog iskustva i raznolikost usluga. To je obezbijedilo solidan finansijski razvoj i profitabilnost koji su zabiljleženi u ovom kvartalu. Nastavljeno je sa značajnim ulaganjima u program renoviranja svih maloprodajnih objekata Telenora, sada prisutnih u 13 gradova, kao i sa širenjem maloprodajne mreže, koje je pri kraju.\nU trećem kvartalu 2014. godine Telenor grupa ostvarila je prihode od 27,7 milijardi norveških kruna, što predstavlja organski rast prihoda od 3,5 odsto. Operativni i neoperativni profit prije odbijanja kamate, poreza na prihod i troškova amortizacije (EBITDA) iznosi 10,3 milijardi norveških kruna, dok je EBITDA marža 37 odsto, a operativni novčani tok je 6,3 milijardi norveških kruna.\nTelenor Crna Gora (www.telenor.me) dio je Telenor grupe, jednog od najvećih svjetskih mobilnih operatora, koji ima blizu 180 miliona korisnika na 13 tržišta. Investirajući oko 23 miliona EUR u posljednjih 5 godina, Telenor je jedan od najvećih investitora u Crnoj Gori. Sa 426 hiljada korisnika, Telenor pomaže ljudima da iskoriste sve prednosti savremenih komunikacija. Telenor Crna Gora ima 13 prodavnica u 13 gradova i zapošljava 308 ljudi. Telenor Pametna mreža pokriva 99.5% stanovništva.


Od hemoroidalne bolesti niko nije izuzet, međutim postoje osobe koje imaju nešto veće predispozicije za oboljevanje kada su hemoroidi u pitanju. Nasledni faktori, trudnoća, starost, fizička neaktivnost, ishrana samo su neki od faktora koji pojedine osobe svrstavaju u rizičnu grupu za oboljevanje hemoroida .\nNajsavremenije metode za lečenje hemoroida\nSa razvojem medicine i tehnike došlo je do napretka i na polju lečenja hemoroida. Pored do sada korišćenih metoda razvijene su i nove, manje invazivne procedure, koje rezultiraju daleko većim procentom trajnog izlečenja u odnosu na prethodno primenjivane načine lečenja. Koje metode će se koristiti pri lečenju hemoroida zavisi od toga u kom stadijumu se bolest nalazi.\nVeliki problem u borbi sa hemoroidima predstavlja njihovo vraćanje nakon izlečenja. Čak u 70% slučajeva nakon operacije hemoroida klasičnom metodom dolazi do njihovog ponovnog pojavljivanja samo par godina posle operacije. Zahvaljujući savremenim metodama lečenja i promeni životnih navika danas je moguće trajno se rešiti hemoroida bez mogućnosti za njihovo ponovno pojavljivanje.\nPostoperativni tok nakon operacije hemoroida u najvećoj meri zavisi od toga kojom metodom je operacija izvršena. Pored operacije za potpuno izlečenje od hemoroidalne bolesti neophodno je promeniti stil života. Potrebno je izbegavati dugotrajno sedenje i stajanje, povesti više računa o higijeni, korigovati ishranu.


Marchionne: Ferrari SUV samo ako me ubijete - Bizlife.rs\nMarchionne: Ferrari SUV samo ako me ubijete\n22:14 Torino, 07/02/2016\nDirektor Ferrarija Sergio Marchionne izjavio je da ne želi da se "propeti konjić" ikada pojavi na automobilu koji pripada SUV kategoriji.\nI dok u ljutom konkurentu Lamborghiniju uveliko rade na proizvodnoj verziji SUV, čiji je naziv još uvek Urus, u Ferrariju očigledno nemaju nameru da se priključe sve većem broju proizvođača koji deo tržišnog kolača žele dobiti u sve popularnijoj kategoriji SUV vozila.\nMarchionne je nedavno izjavio da su u Ferrariju izuzetno zadovoljni sadašnjom potražnjom za njihovim automobilima i da nema apsolutno nikakve potrebe da se ponuda proširi SUV modelom, koji je nespojiv s onim što u Ferrariju rade desetljećima.\nDa bi bio još upečatljiviji, Marchionne je u šali doslovno rekao: "Ako u Ferrariju žele praviti SUV, pre toga moraju da me ubiju".\nNakon odvajanja od grupacije FCA (Fiat Chrysler Automobiles), Ferrari svoj put nastavlja samostalno. Marchionne je takođe naglasio da u Ferrariju, prema planovima do 2019. godine, svoju godišnju proizvodnju ne žele previše povećavati, a osnovni razlog je održavanje ekskluziviteta njihovih automobila.\nUmesto razmišljanja o SUV, u Ferrariju se spremaju za predstavljanje redizajniranog modela FF koji će publika premerno videti narednog meseca na izložbi egzotičnih automobila Concorso d'Eleganza Villa d'Este.\nautomobil svet ferrari


Sedam uhapšenih pušteno: Uhapšeni u akciji Var biće predati Tužilaštvu BiH\nSedam uhapšenih pušteno: Uhapšeni u akciji Var biće predati Tužilaštvu BiH Istaknuto\nPortparol SIPA Luka Miladinović rekao je za Klix da su ostale osobe koje su osumnjičene u akciji “Var” nakon kriminalističke obrade po odluci postupajućeg tužioca pušteni na slobodu, dok je pet osoba zadržano u prostorijama Agencije za istrage i zaštitu.\nAkcija “Var” je sprovedena u saradnji SIPA, Tužilaštva BiH i Fudbalskog saveza BiH. Pretresi i hapšenja juče su izvršeni u Sarajevu, Orašju, Brčkom i drugim mjestima.\nOsumnjičene osobe se terete da su prekršile više članova Krivičnog zakona, a između ostalog im se na teret stavlja organizovani kriminal, zloupotreba položaja, primanje dara i drugih oblika koristi. Pod lupom je najviše utakmica iz Prve lige FBiH iz sezone 2018/2019.\nNa spisku osmunjičenih se nalaze arbitri Ilija Živković, Haris Poprženović, Mirza Kazlagić, Kenan Bajraktarević, Miloš Gigović, Zoran Grbić te funkcioneri Irfan Durić, Vladimir Dominković, Salem Prolić, Anto Bilješko i Fuad Zahirović. Ovo su neka od imena s obzirom da je istragom obuhvaćen veći broj osoba.\n(video)Filmska potjera u Sarajevu: Dvije osobe uhapšene na Otoci, za trećom se traga\tPokrali milion pomoći iz Srbije


CSKA MOSKVA – Ufa 1:1\nČetvrta utakmica u nizu (gledajući sva takmičenja u kojima su nastupali) na kojoj moskovski klub nije zabeležio pobedu. Očigledno ni nedavna promena šefa struke nije donela napredak u igrama “Armejaca”. Na Ligu Šampiona sada mogu da “zaborave”, dok su trenutno i izvan pozicija koja naredne sezone vode u Ligu Evrope. Sa druge strane, Ufa je osvojila veoma vredan bod u njihovoj borbi za opstanak u ligi.\nNAPOLI – Kaljari 1:1\nNapoli je već u 13. minuti stigao do prednosti, ali nisu uspevali da drugim pogotkom i “osiguraju” svoj trijumf. Umesto toga, kazna je stigla duboko u sudijskog nadoknadi, čime su ostali bez dva “upisana” boda. Stoga, nakon ovog kola su izvan TOP 4 zone, dok je Kaljari nastavio niz svojih veoma dobrih rezultata (četiri duela u nizu bez poraza), te su trenutno izvan zone ispadanja.\n“Kiks” Osijeka koji ih skoro ostavlja bez šansi da mogu da osvoje titulu šampiona Hrvatske. Oni u ovom trenutku imaju šest bodova manje u odnosu na prvoplasirani Dinamo Zagreb (koji ima i utakmicu manje odigranu), na svega četiri kola pre kraja sezone.\nAdo Den Hag – FEJNORD 3:2\nPrva pobeda kluba iz Den Haga još od januara meseca, odnosno nakon 15 prvenstvenih susreta na kojima nisu trijumfovali. Uprskog osvojenim bodovima i dalje se nalaze na samom dnu tabele, ali sada imaju kakve-takve nade da mogu da “izbegnu” direktno ispadanja u niži rang takmičenja. Sa druge strane, Fejnord je prekinuo svoju seriju od šest mečeva bez poraza, ali i dalje zauzimaju petu poziciju.\nPSV – Herenven 2:2\nNakon prvog dela igre, gosti su imali minimalnu prednost na svojoj strani, ali je nastavak susreta doneo znatno više golova. “Filipsovci” su golovima u 57. i 58. minutu utakmica uspeli da preokrenu rezultat, ali je Herenven samo 60 sekundi kasnije poravnao na 2:2. Do kraja susreta, PSV je pokušavao da stigne do trijumfa, ali nisu po treći put zatresli mrežu gostuji. Klub iz Ajhdhovena je zadržao drugo mesto na tabeli (koje vodi u kvalifikacije za Ligu Šampiona), ali samo sa bodom više u odnosu na AZ Alkmar. Stoga, u poslednja tri kola više nemaju pravo na “kiks”.\nPrethodni tekstI ovoga puta minimum tri pogotka?\nSledeći tekstIgraće još jednu sezonu!


Zamenik premijera i ministar pravde Republike Kosovo, Prof. dr Hajredin Kuçi, juče je poslao telegram čestitiku predsedniku Ustavnog suda Republike Kosovo, prof. dr Enver Hasani, povodom obeležavanja Treće sudske godine Suda.\nU nastavku naćićete sadržaj telegrama:\n“Poštovani predsedniče Hasani,\nDanas na Trećoj sudskoj godini, Ustavni sud Republike Kosovo kao najviši organ kontrole i tumačenja Ustava treba da se oceni visoko za njegov rad koji je obavljao tokom poslednjih godina na Kosovu za doprinos vladavini prava i ustavnosti.\nUstavni sud Republike Kosovo je tokom ovih tri godina svojim radom i posvećenjem postigao da s punim pravom očuva epitet čuvara Ustava.\nPod Vašim rukovodstvom, profesionalnih sudija Vašeg Suda i vašeg rada punim posvećenjem, Ustavni sud je unapredio mnoge važne procese na Kosovu.\nKonačno tumačenje ustavnih normi, zakona i drugih pravnih akata kao i zaštita i garantovanje ljudskih prava i sloboda bila su veliki izazov za rad Suda.\nMeđutim, posvećenje i profesionalnost koju su pokazale sudije ovog Suda u tumačenju Ustava je učinio ovaj organ jednom od najpoštovanih i najpouzdanih institucija za građane Republike Kosovo.\nDanas, podsećajući i ocenjujući besprimeran rad koji je Ustavni sud obavio tokom ovih godina, poželimo da i ubuduće ovaj Sud pokaže svoje posvećenje u pravilnom tumačenju Ustava da bi garantovao institucionalni stabilitet i poštovanje ljudskih prava i sloboda u Republici Kosova.\nKao zamenik premijera i ministar pravde dozvolite da na kraju podsetim moju spremnost za dalju i produktivnu saradnju drugih vladinih institucija Republike Kosovo da bi ovako postigli dalje unapređenje vladavine prava u našoj zemlji.”


Borovska fišijada: 40 takmičara i 450 posetilaca - Radio Borovo 100,7 FM\nU Borovu je u petak održana 23.Međunarodna fišijada u organizaciji Fudbalskog kluba “Sloga”. Pobednik takmičenja za “Zlatni kotlić Borova 2018.” je ekipa Menjačnice plus iz Vukovara , drugo mesto pripalo je ekipi iz Jagodnjaka, a treće mesto zauzeli su Autolimari i automehaničari iz Borova. Organizatori su za najuspešnije pored pehara i diploma obezbedili i nagrade: tamburu za kuvanje za treće, ručni sat za drugo i kotlić s nogarima za prvo mesto.\nI za ovogodišnje takmičenje u kuvanju fiš paprikaša vladao je veliki interes, kaže Nikola Ostojić, predsednik borovske Sloge dodajući da se prijavilo 40 takmičara. Kvalitet skuvanih fiševa ocenjivao je tročlani žiri u sastavu: Lazar Radigović, Branislav Vukotić i Milan Čupić. Na fišijadi su učestvovali takmičari iz gotovo svih sela u okolini. Bršadincima koji će 28. septembra u svom mestu organizovati fišijadu, ovo je bila generalna proba, kaže Marko Purić koji je pozvao sve zainteresovane da im se pridruže.\nPredsednik Fudbalskog kluba Sloga Nikola Ostojić zadovoljan je ovogodišnjom fišijadom koja je okupila više od 450 posetilaca. Zahvalio je takmičarima i posetiocima na odazivu, a posebno Generalnom pokrovitelju Opštini Borovo i brojnim sponzorima koji su pomogli ovu manifestaciju. Organizatori na podršku Opštine Borovo i dalje mogu računati jer je reč o manifestaciji koja na najbolji način promoviše Borovo, poručio je načelnik Zoran Baćanović.\nDanašnje posete: 121\nUkupan broj poseta: 1341459


Kurc se kod Trampa založio za razmenu teritorija na Kosovu - Sputnjik Srbija\n18:37 14 Jul 2020\nKurc se kod Trampa založio za razmenu teritorija na Kosovu\n07:17 21.02.2019 (osveženo 09:44 21.02.2019) Preuzmite kraći link\nAustrijski kancelar Sebastijan Kurc zatražio je u razgovoru sa američkim predsednikom Donaldom Trampom u Vašingtonu veće angažovanje SAD u rešavanju kosovskog pitanja.\nKurc je prvi austrijski kancelar koji se u Beloj kući sastao s jednim američkim predsednikom u poslednjih 13 godina, a novinarima je preneo da je tokom razgovora rekao da SAD na Kosovu „imaju jak uticaj koji bi mogle pozitivno da iskoriste“.\nAustrija pozitivno gleda na dijalog predsednika Srbije Aleksandra Vučića i kosovskog predsednika Hašima Tačija i podržala bi razmenu teritorija, iako se tu radi o škakljivoj temi, istakao je Kurc.\n„Ako se dve strane o nečemu dogovore, Evropljani ne bi trebalo da im stoje na putu, a tako ni Amerikanci“, poručio je Kurc.\nOn je preneo da je Tramp izrazio želju da Austrija poveća budžet za vojsku, a Kurc mu je jasno stavio do znanja da Beč poštuje njegov stav, ali da o svojim budžetskim pitanjima sam odlučuje.\nKurc je priznao da Austrija ima manje izdatke za svoju odbranu od drugih država, ali je natprosečno zastupljena u međunarodnim mirovnim misijama.\n„Verujem da američka administracija ima interes za dobrim odnosima, ali u mnogim pitanjima imamo različita mišljenja“, opisao je Kurc razgovor sa Trampom.\nPrema njegovim rečima, velika tema sa Trampom bio je i gasovod „Severni tok 2“, a Kurc je kazao da Austrija ima jasan stav po tom pitanju jer postoji potreba za osiguranje snabdevanja gasom.\n„Mi podržavamo taj projekat“, naglasio je Kurc i dodao da je Austrija otvorena i za prijem američkog tečnog gasa, ali da aktuelno cena nije konkurentna.\n„Zbog toga će Austrija gas i dalje uglavnom kupovati iz Rusije“, objasnio je Kurc.\nŠto se tiče trgovinskog spora SAD i EU, austrijski kancelar je izrazio nadu da će biti moguće brzo naći rešenje.\nUkazao je da bi carine na automobile iz EU pogodile austrijsku industriju dobavljača i da bi taj spor mogao da košta Austriju „jedno radno mesto svake sekunde“.\nTakođe je bilo reči i o Rusiji, Bliskom istoku i Severnoj Koreji, kazao je Kurc austrijskoj državnoj televiziji ORF.\nAustrijski kancelar je najpre u četiri oka razgovarao sa Trampom, koji ga je posebno pohvalio zbog mladosti.\n„Moram vam reći da je on veoma mladi vođa. Vi ste mlad čovek, što je veoma dobro“, kazao je Tramp pred novinarima nakon rukovanja, a Kurc mu je odgovorio da je situacija u vezi sa problemom zbog njegovih godina svakog dana sve bolja.\n„Austrija je u poređenju sa SAD jedna mala, ali veoma lepa zemlja“, istakao je Kurc.\nOn je ukazao da se Austrija nalazi u srcu Evrope i najavio da sa Trampom neće razgovarati samo o bilateralnim odnosima, nego i o odnosima između SAD i EU.\nNakon sastanka u četiri oka, održani su razgovori u proširenom sastavu, a američka delegacija bila je na najvišem nivou, i činili su je šef Trampovog kabineta Majk Malvenej, njegovi glavni savetnici Džon Bolton i Leri Kudlou, kao i potpredsednik Majk Pens, šef diplomatije Majk Pompeo i ministar energetike Rik Peri.\nSebastijan Kurc, Donald Tramp, Kosovo, svet


Amerikanci mogu na odmor u devet zemalja, među njima Srbija - NOVA portal\nAmerikanci mogu na odmor u devet zemalja, među njima Srbija\nSvet Autor:Nova26. sep. 202011:36 > 11:39\nAmerički pasoš do ove godine bio je jedan od najmoćnijih dokumenata s akojim se moglo ući u svaku zemlju na svetu. Mežutim, njegova "snaga" se drastično smanjila tokom pandemije koronavirusa, pa tako ameriki državljani sada ez ikakvih restrikcija moću slobodno da uđu u samo devet zemalja, među kojima je i Srbija.\nS obzirom da u Sjedinjenim Američkim Državama do sada ima preko sedam miliona zaraženih koronavirusom, a više od 200.000 umrlih, većina zemalja u svetu sa strepnjom gleda na Ameriku, piše CNN.\nEU danas revidira listu zemlja za slobodno putovanje\nBroj obolelih u SAD premašio sedam miliona\nEvropska unija izostavila je Sjedinjene Države sa liste zemalja čiji turisti mogu da je posete. Takođe Amerikanci još uvek ne mogu na odmor ni kod svojih suseda na severu, u Kanadi, niti da se upute ka mnogim azijskim zemljama poput Tajlanda.\nIako većina američkih putnika boravi blizu kuće i odlaze na kratka putovanja automobilom, neki ipak žele da odu u inostranstvo. Za te ljude još uvek postoje popularne mogućnosti odmora u čak 37 zemalja, ali uz poštovanje određenih mera, dok u samo devet država mogu slobodno da putuju bez ikakvih ograničenja, a među tim destinacijama je i Srbija.\nVredi napomenuti da se, s obzirom da je pandemija u toku, sve može promeniti u bilo kom trenutku. Američki centri za kontrolu i prevenciju bolesti i američki Stejt department pružaju procene rizika Covid-19 po zemljama. Stejt department kategoriše većinu država kao nivo 3 ili upozorava Amerikance da „preispitaju svoje putovanje“.\nSledi spisak zemalja, gde svi koji poseduju američki pasoš mogu ići na odmor bez ikakvih uslovljavanja:


"FK Nepobedivi" - 'Marka' se osvrnula na Zvezdin učinak - Sportske.net\nDan nakon što je Juventus doživeo prvi ovosezonski poraz u Seriji A, španska 'Marka' pozabavila se evropskim timovima koji još uvek nisu iskusili neuspeh.\n"Nužda zakon menja" - Naknadni poziv stigao na "Marakanu"!Od Florijane do Rada - Milojeva 'stotka' kojom je postavio nove standardeVulić se nameće Miloju, da li je on novi pogodak u centar Crvene zvezde?Zvezda objavila saopštenje i - stavila tačku! Ovim povodom se više neće oglašavati!Ko će odlučivati o Zvezdinoj tituli iz 1946?\nDo juče je Juventus bio jedini tim iz "liga petice" koji nije imao poraz, ali je nakon gostovanja Đenovi i to promenjeno.\nPisali smo u nedelju da su posle poraza Juventusa ostala još samo četiri evropska kluba bez poraza u domaćim šampionatima.\nUpravo se tom temom pozabavila i španska 'Marka' koja je u današnjem tekstu pod naslovom "FK Nepobedivi" napravila osvrt na učinak četiri pomenuta kluba.\n"Crvena zvezda je jako blizu osvajanja prvog mesta u regularnoj fazi Super lige drugu sezonu zaredom. Ostalo je tri kola do početka plej-ofa, a izabranici Vladana Milojevića imaju sedam bodova više od Radničkog iz Niša. Crvena zvezda, koja se takmičila u Ligi šampiona sa PSŽ-om, Liverpulom i Napolijem, trenutno ima 24 pobede i 3 remija na 27 utakmica", navodi se na sajtu španske 'Marke'.\nCrvena zvezda je poslednji poraz u domaćem šampionatu doživela u jesen 2017. godine, pa sa više od 50 utakmica u nizu bez poraza predstavlja jedinstven primer u evropskom fudbalu.


Nova crnogorska Vlada – put ka konačnom padu režima Mila Đukanovića – Pokreni\nAutor: Aleksandar Đokić / 07.12.2020.\nPosle mukotrpnog pregovaračkog procesa, 4. decembra je konačno formirana prva Vlada Crne Gore bez DPS-a od 1997. godine, a ako računamo Vlade bez učešća Mila Đukanovića ili njegove podrške onda od samog početka 90-ih godina prošlog veka.\nTokom celog ovog perioda od septembra do decembra meseca svi koji su bili zainteresovani za događanja na političkoj sceni Crne Gore, od samih građana ove zemlje, preko ljudi koji su poreklom Crnogorci, do srpskih integralista koji Crnu Goru vide u savezu sa Srbijom, a najekstremniji iz njih u okviru Srbije, mogli su primetiti jednu, naizgled, čudnovatu pojavu gde su Demokrate i URA izražavale podršku vođi konkurentske opozicione liste Zdravku Krivokapiću, koga su ponajviše kritikovali upravo oni koje je na ovim izborima predvodio.\nNaizgled, jer u najnižem obliku politike – strančarenju, nema ničeg što bilo koji akter ne bi uradio, kako bi sebi pribavio veću korist. Da to nije tako, listu „Za budućnost Crne Gore“ ne bi činilo čak 11(!) stranaka, već jelte jedna partija poštenjačina kojima egoistični interes nije poznat. Ukoliko pokušamo da analiziramo ideološke razlike između Demokratske narodne partije, čiji je lider Milan Knežević, i Nove srpske demokratije, na čijem je čelu Andrija Mandić, teško da ćemo naći dovoljno odstupanja da objasnimo zašto se ove partije jednostavno ne objedine, osim naravno iz razloga što jedna partija ne može imati dva predsednika.\nObe partije se nalaze na umereno desnoj strani ideološkog spektra, zastupaju ideje srpskog nacionalizma i zajedničke države, jedino što Kneževićeva partija pored konzervativnih vrednosti koristi i umereni socijal-populistički diskurs, što je inače svojstveno svim nominalno desničarskim partijama na istoku Evrope – po pitanju identiteta konzervativizam, po socijalnim pitanjima socijalizam. Bez obzira na gotovo istovetne ideološke poglede ove dve partije ostaju razdvojene, jer njihovi lideri žele samostalno da kontrolišu mandate svojih stranaka, te da budu u boljoj poziciji kada se pregovara o raspodeli funkcija.\nUkoliko razumemo da se u praktičnoj politici akteri često vode ličnim interesima, a ne ideološkim pogledima, ovde nema ničeg skandaloznog, suština je u tome da čak i dva partijska lidera koja ciljaju na isto biračko telo, svejedno drže distancu jedan od drugog kada je u pitanju moguća raspodela političke dobiti. Uzgred, ovim dvema partijama koje zastupaju ideologiju srpskog nacionalizma nimalo nije smetalo da učestvuju u koaliciji zajedno sa Nebojšom Medojevićem, čija je partija Pokret za promjene takođe dobila 5 mandata, koliko i Kneževićeva.\nMedojević koji je prešao zadivljujuč razvojni put od evroatlantiste do borca sa Rotšildovim vetrenjačama, nije izazivao sumnju svojih koalicionih partnera, Mandića i Kneževića, čije partije zastupaju dijametralno suprotne stavove. Njima dvojici nije smetalo ni da na predsedničkim izborima podrže Miodraga Lekića, čoveka sličnih stavova kao i mladog Medojevića (to mu dođe kao mladi Marks i zreli Marks).\nOd kritike mandatara do glasa za novu vladu\nIako smo bili svedoci orkestrirane kampanje, predvođene različitim delovima DF-a, u kojoj je lider najpopularnije opozicione liste Krivokapić bio bezmalo optuživan da je izdajnik svega srpskog, da ne dopušta Srbe u Vladu, pa i da je pion „prevarantskih vladika“ kako je to lepo sročio Medojević, isti ti ljudi su na kraju glasali za istog tog Krivokapića. To se u političkoj nauci naziva poziciniranje unutar nestabilnog partijskog sistema. Naime, nakon poraza na izborima koji je pretrpeo DPS i pojave novog političkog lidera, sasvim neočekivanog, u vidu Zdravka Krivokapića, struktura partijskog sistema u Crnoj Gori pretrpeće ozbiljne promene.\nAko Krivokapić u budućnosti formira partiju, što je za očekivati, i ona bude uživala podršku Srpske pravoslavne crkve u Crnoj Gori, on može računati na 12% glasova neto. Upravo toliki je bio skok DF-a na ovim izborima u poređenju sa prošlim. Budući da se u samom DF-u ništa nije promenilo, ovih 12% dobitka može se objasniti samo uplivom eksternog faktora, u datom slučaju Crkve.\nPritom se Krivokapić, Mandić, Knežević, SNP i Milačić svi bore oko manje-više istog biračkog tela – birača sa srpskim nacionalnim identitetom, birača sa dualnim crnogorsko-srpskim identitetom i birača koji su pozitivno nastrojeni ka ideji zajedničke države. URA i Demokrate se bore za drugi deo crnogorskog elektorata – birače sa crnogorskim nacionalim identitetom i prozapadne liberalne birače kojima nacionalni identitet nije bitan, ali koji se protive korupacionaškom režimu Mila Đukanovića.\nPraktično gledajući, iako URA i Demokrate imaju umnogome suprotne stavove od desničarskih partija, na meti nacionalista našao se u prvom redu Krivokapić kao njihov direktni protivnik. Svakako da Dritan Abazović i Aleksa Bečić neće moći da otmu većinu birača od Mandića i Kneževića, kao što će to lako učiniti Krivokapić, a u manjoj meri i Milačić, koji se odlično držao za vreme krize oko formiranja nove Vlade.\nVučićeva uloga u krizi\nO doprinosu predsednika Srbije Aleksandra Vučića ovoj krizi je bilo reči ranije.\nRazume se da Vučiću ne odgovara da na čelo srpske opcije u Crnoj Gori dođe čovek povezan sa Srpskom pravoslavnom crkvom u Crnoj Gori protiv koje je predsednik Srbije vodio višegodišnji medijski rat.\nVučiću je svejedno da li je srpska opcija na vlasti ili u opoziciji u Crnoj Gori sve dok predstavnici srpskih partija redovno učestvuju u Vučićevim pažljivo izrežiranim komemoracijama, na koje se i svodi njegova tobožnja nacionalna politika. Drugim rečima, srpske partije iz Republike Srpske i Crne Gore, pa i Hrvatske treba da služe kao statisti u Vučićevoj foto-sesiji u kojima on tumači ulogu svesrpskog cara, doduše samoprozvanog i nekrunisanog, ali to ne mari.\nMeđutim, pored remetilačkih uticaja Vučića, sami lideri DF-a su se pozicionirali onako kako je njima politički najzgodnije – Krivokapića su optužili za izdaju da ga diskredituju kod birača, ali su svejedno glasali za tog „izdajnika“ jer bi odbijanjem da to učine još više pogoršali svoju poziciju.\nIdeološki miks i pitanje identiteta\nIzmeđu Vučića i repozicioniranja donedavno najpopularnijih lidera desno orijentisanog biračkog tela u Crnoj Gori, razumljivo su profitirale dve građanske, liberalne partije Demokrate i URA. Glavni razlog zašto nova Vlada ne predstavlja idealni tim ideologije srpskog nacionalizma jeste ta činjenica da je DF sa sve Krivokapićem i podrškom Crkve uspeo da osvoji 32% glasova, pritom su u DF-u učestvovale i partije koje nikakvih dodirnih tačaka sa desnicom ni nemaju.\nZa ideološki jednoobraznu Vladu, potrebno je da desničarske partije u Crnoj Gori osvoje apsolutnu većinu glasova. Pošto ni u ovom izbornom ciklusu to nisu uspele da urade, formirana je ideološki pomešana Vlada u koju su ušli i srpski nacionalisti, ali i predstavnici građanske Crne Gore. Vredi istaći da Mandić i Knežević nemaju tapiju na srpstvo u Crnoj Gori, te da ako negde nisu lično prisutni, ne znači da ministri Vesna Bratić, Vladimir Leposavić, Jelena Borovinić Bojović pa i sam premijer Krivokapić nisu dostojni predstavnici Srba (i građana sa dualnim identitetom) u Crnoj Gori.\nPored unutrašnjih faktora, kao što je složena priroda odnosa srpskog i crnogorskog identiteta, koji se mogu i preplitati i međusobno isključivati u skladu sa tumačenjem njihovog sadržaja, te partijskog i liderskog nadmetanja i na desnici i na centru, postoje još i spoljni faktori koji ograničavaju manevarski prostor svake vlade na Balkanu, pa i ove Zdravka Krivokapića. Poraz koji je nanet Milu Đukanoviću, označio je prekid politike crnogorskog šovinizma, u kome je Crna Gora izjednačavana sa jednim čovekom i njegovim materijalnim interesima. Toj politici koja je vređala i liberale i desničare u Crnoj Gori doći će konačan kraj tek kada Milo Đukanović ne bude držao niti jednu zvaničnu državnu funkciju.\nIpak, niko nije stavio tačku na uticaj Evropske unije, Vašingtona i NATO-a na slabe balkanske države. Isti onaj uticaj koji već 12 godina brižljivo izgrađuje nezavisnost Kosova, koji je od Jarinja napravio pravu pravcatu granicu, koji je Srbe sa KiM uterao u kosovske institucije i kosovske vlade, stavlja ograničenja i novoj Vladi Crne Gore. Krivokapić je onoliko slobodan da povuče priznanje Kosova od strane Crne Gore, koliko i sam Vučić da ukine granicu između Srbije i Kosova* koju je uspostavio Briselskim sporazumom. Isti taj uticaj koji je uvukao Crnu Goru protivno želji većine njenih građana u NATO, naložio je Vučiću da dovede saradnju Srbije sa NATO paktom do najviše granice pred članstvom kroz potpisivanje tri strateška sporazuma (SOFA, IPAP i NSPO).\nČesto se zaboravljaju i neoliberalni ukazi u vođenju ekonomske politike. Možda to i nije baš čudno ako se u obzir uzmu politički zahtevi koji su ravni nacionalnom poniženju. Celokupan proces privatizacije, prodaje strateških nacionalnih resura, zatvaranja preduzeća koja su hranila čitave gradove, diktiran je materijalnim interesima zapadnog kapitala. Malo ko već i obraća pažnju što su političari od Beograda do Zagreba svi dojednog krenuli da dodolaju ne bi li privukli strane investitore, koji dolaze samo uz subvencije za svako radno mesto iz državnog budžeta, uz poreske olakšice i besplatno građevinsko zemljište. Postalo je normala da balkanske države plaćaju zapadnim kapitalistima da bi im ovi iznosili svu dobit iz zemlje. Nametnuta neoliberalna ekonomska politika podjednako je opasna kao i političke ucene.\nPolitički smo prisiljeni da se odreknemo dela teritorije ili suvereniteta, a ekonomska politika je odgovorna za demografsku katastrofu oličenu u niskom natalitetu i visokoj stopi emigracije stanovništva u najproduktivnijim godinama.\nDruštvena atmosfera i pad Mila\nPad Mila Đukanovića će zasigurno poboljšati društvenu atmosferu u Crnoj Gori, zaustaviće se progoni ljudi na osnovu jezika kojim govore, nacije kojoj pripadaju i vere koju ispovedaju. Celokupno nacionalno dobro neće biti u rukama jednog jedinog čoveka, čiji su lakeji mogli da zapošljavaju, otpuštaju i iskorišćavaju koga su hteli.\nPored toga, politička i ekonomska omča kojom čitav Balkan drže u čvrstom stisku EU, SAD, NATO i zapadni korporativni sektor nije nimalo popustila. Zato se u okviru tog sistema mora tražiti najprihvatljivija kombinacija, a to je sejanje što manje mržnje i podela iznutra, omogućavanje ljudima da makar i u ovakvom sistemu izgrade neki život bez straha od progona po političkoj, verskoj ili nacionalnoj osnovi.\nStoga sva vlast ne može biti koncentrisana u rukama jednog kolonijalnog poglavice, kako je to donedavno bilo u Podgorici i kako je još uvek u Beogradu.\nJer taj kolonijalni guverner da bi se održao na vlasti mora da generiše beskonačne unutrašnje krize ne bi li uspeo da napravi atmosferu straha i panike u kojoj će vladati večno. Iz toga razloga se svakako vredi boriti, jer je i mala pobeda bitna, ako ni zbog čega drugog onda za održanje narodnog duha.\nOznake: Crna Gora, zdravko krivokapic


SO SM: Budžet za narednu godinu blizu 6 miliona evra | Radio Kosovska Mitrovica\nSO SM: Budžet za narednu godinu blizu 6 miliona evra\n6. September, 2017 19:26 |\nNa 41. sednici SO Severna Mitrovica odbornicima je predstavljen drugi cirkular budžeta za narednu godinu, koji je predstavila šefica administracije Opštine Severna Mitrovica Adrijana Hodžić.\nKako je navela, ukupan budžet Opštine Severna Mitrovica za narednu godinu iznosiće oko 5 miliona 939 hiljada evra.\n„Oko 1,7 miliona evra planirano je za kapitalne investicije , preko 500 hiljada evra za opštu infrastrukturu , za primarno i sekundarno zdravstvo oko 800 000 evra i preko 300 000 evra za obrazovanje”, rekla je šefica administracije u Opštini Severna Mitorvica Adrijana Hodžić.\nŽustra reagovanja izazvala je odbornica Ksenija Božović svojom izjavom da administracija Opštine isplaćuje zarade pojedincima zaposlenim u prosveti i zdravstvu, što je Adrijana Hodžić demantovala.\n„Moram da iskoristim ovu priliku i da u ime Opštine Severna Mitrovica kažem da to nije istina. Ni jedan jedini radnik koji prima platu iz srpskog sistema ne prima platu preko kosovskog budžeta“ rekla je Hodžić.\nKako je objasnila, mali broj prosvetnih radnika i zdravstva koji su angažovani i pružaju usluge ali nisu deo postojećeg sistema obrazovanja ili zdravstvenog centra.\nNa sednici je predstavljen i šestomesečni izveštaj o radu gradonačelnika koa i finansijski izveštaj Opštine Severna Mitrovica. Izveštaj o radu gradonačelnika predstavila je takođe Adrijana Hodžić, budući da je gradonačelnik odsustvovao sa sednice zbog sastanka u prištini.\nNa početku sednice predsedavajući Dejan Gurešić je informisao da je u CIK-u u toku proces verifikacije novih odbornika koji će zameniti Miljanu Nikolić, Igora Simića i Zorana Mojsilovića koji su izabrani za poslanike u kosovskom parlamentu. Novi odbornici, koji će zameniti poslanike, će položiti zakletvu na narednoj sednici.


Snaga štampe u vreme Američke revolucije\nNova izložba u Njuzeumu kroz strip priča priču o Deklaraciji nezavisnosti\nKada su Sjedinjene Države 1776. proglasile nezavisnost i odvajanje od britanske krune, kolonisti su to saznali iz novina. Prve novine koje su objavile vest o usvajanju Deklaracije nezavisnosti sada su glavni eksponat izložbe o ulozi i moći medija za utiranje puta revolucionarnim promenama.\nU vašingtonskom muzeju, posvećenom profesionalnom novinarstvu i medijima uopšte, izložena je postavka koja ima za cilja da upozna posetioce sa ulogom i snagom medija u Americi u18. veku.\n“Ova izložba prikazuje istorijat štamparija i izdavača koji su za vreme kolonijalne Amerike podržavali nezavisnost i rasplamsavali plamen revolucije”, kaže kustos, Peti Rul.\nKada je konačno proglašen mir, list The Pennsylvania Evening Post je prvi objavio tek usvojenu Deklaraciju nezavisnosti.\n“Danas vesti dobijamo putem fejsbuka, tvitera, instagrama, radija ili televizije. U ona vremena, vesti su se prenosile novinama. U novinama su razmenjivane ideje i vodile su se diskusije između onih koji su podržavali i koji su se protivili odvajanju od Britanije.”\nNa izložbi je i jedan od samo 19 postojećih, primeraka novine na 4 strane, stare 240 godina. Posetioci mogu da pregledaju primerak u visokoj rezoluciji.\nOno što je utrlo put ka slobodi, su po mišljenju mnogih, publikacije poput “Zdravog razuma” - pamfleta Tomasa Pejna kojim je podsticana ideja o nezavisnosti. Pejn je između ostalog uticao na stvaranje američke Deklaracije nezavisnosti.\n“Amerikanci su u to vreme bili jedna od najpismenijih populacija na svetu, a skoro polovina ljudi koji su bili pismeni su čuli ili pročitali delove “Zdravog razuma” što je zadivljujuće... ”Zdrav razum” se čitao u konobama. Ljudi su kupovali primerke koji su išli iz ruke u ruku, čitali su naglas. General Vašington je čitao tekstove svojim vojnicima tako da je taj pamflet postao sredstvo za regrutaciju. Takođe, oni koji nisu znali da čitaju, učestvovali su u debatama i diskusijama u kafedžinicama, tavernama i po uličnim ćoškovima, tako su ti pamfleti tada bili veoma bili veoma moćan medij. Vesti se danas prošire za par sekundi, munjevitom brzinom. Davne 1776. bilo je potrebno da prođe šest nedelja da vest o nezavisnosti obiđe Ameriku i preko okeana stigne u Britaniju.”\nPriča o Pejnu i drugim hrabrim patriotama ispričana je u formi stripa na velikim svetlećim panelima…\nNewseum je snimio i kratki film, u saradnji sa nekoliko poznatih medijskih ličnosti koji su naratori, među kojima je i komičar Luis Blek. On govori o Bendžaminu Taunu, izdavaču lista The Pennsylvania Evening Post.\n“Taun je rekao: Zaustavite tisak…jer tada su se novine tada štampale, otiskivale u pravom smislu reči”, priča u narator Luis Blek.\nPeti Rul kaže da grafički prikazi rada medija na izložbi “1776: Udarna vest: Nezavisnost” ilustruju moć medija tada i sada, što je koncept koji se savršeno uklapa u misiju Njuzeuma.\n“A to je - da se objasni, promoviše i brani sloboda izražavanja i pet sloboda iz prvog Amandmana. Želimo da ljudi znaju zašto je važno to što imamo slobodu izražavanja, što imamo slobodu medija, jer bez slobode medija verovatno ne bi bilo nezavisnosti.”


Izvor: RTS, 01.Dec.2020, 18:40\nNemačka kancelarka Angela Merkel ocenila je da će pandemija koronavirusa dodatno promeniti globalni odnos snaga u korist azijskih država.\n"Panedmija će nas ekonomski unazaditi", upozorila je Merkelova na video-sednici nemačke vlade, i naglasila da je izvesniji ekonomski oporavak u zemljama poput Kine i Južne Koreje, u kojima su građani disciplinovano nosili maske i manje demonstrirali protiv vanrednih mera.\nPonovila da Nemačka ne namerava >> Pročitaj celu vest na sajtu RTS << da kontroliše svoje građane na način na koji to čini Kina, ali je ukazala da se moraju uložiti dodatni napori kako bi se odrao korak u tehnološkom razvoju, preneo je Rojters.\nProšlog meseca je nemačka policija upotrebila vodene topove i koristila suzavac da rastera više hiljada demonstranata koji su u Berlinu protestovali protiv uvođenja restriktivnih mera.\nNa današnjem video-zasedanju nemačke vlade, ministar zdravstva Jens Špan najavio je da će vakcinacija protiv koronavirusa u Nemačkoj početi od januara iduće godine.\nSrbijaDanas.com: "PANDEMIJA ĆE NAS EKONOMSKI UNAZADITI" Merkel zabrinuta da se groobalni odnos snaga menja u korist Azije


Jabuke uništavaju zubnu gleđ više od gaziranih sokova - Vijesti.me\nJabuke uništavaju zubnu gleđ više od gaziranih sokova\nStručnjaci su u studiji naveli da zubnu gleđ oštećuje visok nivo kisjeline koji sadrže jabuke. Edit\nTanjug 10. oktobar 2011, 19:01 ažurirano 27. mart 2019, 14:53\nLjudi koji redovno jedu jabuke imaju više od četiri puta veću mogućnost da oštete zubnu gleđ nego oni koji piju gazirana pića, pokazala je najnovija studija naučnika sa Univerziteta 'Kings koledž' u Londonu.\nStručnjaci su u studiji naveli da zubnu gleđ oštećuje visok nivo kisjeline koji sadrže jabuke, kao i način kako ih jedemo. Neke vrste jabuka kao što su Ajdared ili Fudži u sebi sadrže čak četiri kafene kašičice šećera kojim se podiže nivo kisjeline u ustima.\nGazirana pića najčešće su povezana sa oštećenjem zuba, ali ne nose mnogo veći rizik od jabuka, navodi se u studiji, koja je sprovedena na 1.000 ljudi starosne dobi od 18 do 30 godina.\n"Trebalo bi jesti jabuke sa mlijekom ili komadom sira, jer sadrže kalcijum koji neutrališe kisjelinu u ustima", objasnila je nutricionista Glenis Džons.\n"Ako popijete vodu nakon što ste pojeli jabuku, to, takođe, može pomoći u smanjenju štetnog učinka jabuke", istakla je ona, dodavši da je i pranje zuba prije uzimanja kisjele hrane, takođe, jedan od načina zaštite zuba, jer stvara barijeru između zuba i namirnice.


"Incko se nikada nije ponašao u skladu sa međunarodnim pravom" /VIDEO/ - NTV Arena Bijeljina\n“Incko se nikada nije ponašao u skladu sa međunarodnim pravom” /VIDEO/\nNarodna skupština Republike Srpske razmatraće sutra informaciju u vezi sa zahtjevom za podnošenje izvještaja visokog predstavnika o civilnom sprovođenju mirovnog sporazuma u BiH za period 2009–2020. godine sa prijedlogom zaključaka. Podsjetimo, Valentin Incko u pismu traži vraćanje povelja od određenih pojedinaca, koje im je, 24. oktobra 2016. godine, dodijelio Organizacioni odbor za obilježavanje 25 godina rada NSRS.\nPredsjednik Republike Srpske Željka Cvijanović izjavila je da se visoki predstavnik u BiH Valentin Incko nikada nije ponašao u skladu sa medjunarodnim pravom, kao ni njegovi prethodnici koji su mimo mandata nametali zakone i sankcionisali ljude.\nPoslanik SNSD-a u Narodnoj skupštini Republike Srpske Srdjan Mazalica očekuje da sve stranke u Srpskoj pokažu slogu i odbace pismo visokog predstavnika za BiH Valentina Incka kada bude na dnevnom redu sjednice parlamenta.\nVisoki predstavnik Valentin Incko uputio je pismo rukovodstvu NSRS u kojem traži da se u roku od tri mjeseca ponište povelje koje je to tijelo dodijelilo osobama osuđenim za ratne zločine.U pismu stoji da “veličanje ratnih zločinaca, uključujući i veličanje u formi u kojoj smo svjedočili 24. oktobra 2016. godine, direktno povređuje i provocira one koji su pretrpjeli posljedice rata te šteti sjećanju na žrtve”.\nTags: milorad dodik, ohr, rs, valentin incko, zeljka cvijanovic, zemlja\nRukometni klub Bijeljina vrši upis u Školu rukometa!\nSituacija na KiM sve složenija, nastavlja se borba protiv organizovanog kriminala /VIDEO/


VULIN: Srbija je značajno ojačala svoju vojsku kupovinom PVO sistema "Mistral" od Francuske! • HAPPYTV.RS\nU prisustvu francuskog predsednika Emanuela Makrona i predsednika Srbije Aleksandra Vučića, juče je potpisano pet sporazuma sa Francuzima, iz nadležnosti Ministarstva odbrane i oblasti namenske industrije.\n"Za nas je od velikog značaja da možemo i na ovaj način da pokažemo da politika predsednika Vučića o vojnoj neutralnosti daje rezultate jer mi možemo da se opremamo i sa istoka i sa zapada što mnoge druge zemlje jednostavno ne mogu da urade", rekao je Vulin.\nNakon što je država obnovila ratno vazduhoplovstvo, kaže Vulin, sada se počelo sa obnavljanjem i PVO odbrane što, kako je primetio, nije rađeno decenijama unazad.\n"Kupovinom protiv-vazduhoplovnog sistema Mistral mi smo značajno ojačali našu vojsku, omogućili našim jedinicama da aktivno štiti sebe, da štiti naše nebo i pokazali smo da proces obnove neće ni jednog trenutka stati", rekao je Vulin.\nVojska Srbije je postala, ističe ministar, snažnija i modernija.\n"Građani Srbije mogu da budu još sigurniji da će naša nezavisnost i naša sloboda biti sačuvani", rekao je Vulin.


Sud ne priznaje pravo na obeštećenje logorašima - Fond za humanitarno pravo - Peščanik\nFond za humanitarno pravo21/07/2011\nPresuda Prvog osnovnog suda suda kao i sporno stanovište VSS u suprotnosti su sa odredbama Ustava RS i postojećim zakonskim odredbama, kao i sa međunarodnim dokumentima i standardima u oblasti ljudskih prava. U Zaključnim komentarima Komiteta UN za ljudska prava (Komitet) povodom izveštaja o sprovođenju Međunarodnog pakta o građanskim i političkim pravima za Srbiju (april/mart 2011. godine), Komitet je izrazio zabrinutost zbog teškoća sa kojima su suočeni pojedinci u pokušaju da ostvare obeštećenje za kršenja ljudskih prava za koje odgovora država, naročito u slučajevima ratnih zločina, kao i zbog postojećeg roka zastarelosti od pet godina. Komitet je naglasio obavezu države da detaljno istraži sve slučajeve navodnih kršenja ljudskih prava počinjenih devedesetih godina i počinioce privede pravdi, kao i da osigura da žrtve ovih kršenja i članovi njihovih porodica dobiju adekvatnu kompenzaciju. U Zaključnom komentaru Komiteta UN protiv torture o primeni Konvencije protiv mučenja i drugog okrutnog, nečovečnog i ponižavajućeg postupanja ili kažnjavanja u Srbiji u periodu od 1992 do 2003. godine, ističe se da Republika Srbija nije obezbedila programe kroz koje bi se žrtvama torture i nehumanog postupanja obezbedilo ostvarivanje prava na obeštećenje. Istovremeno, Srbiji je preporučeno da uloži više napora u pogledu kompenzacije i rehabilitacije da bi žrtvama mučenja i drugog okrutnog, nečovečnog ili ponižavajućeg postupanja ili kažnjavanja obezbedila pravedno i odgovarajuće obeštećenje, u koje spadaju svi načini za što potpuniju rehabilitaciju.\nAhmet i Selim do danas osećaju teške posledice boravka u logoru. Zdravlje im je značajno narušeno.\nNakon preživljene torture imaju brojne traume i psihičke probleme u vidu strahova i noćnih mora, zbog čega se i danas leče.


Univerzijada - Sportal\n17:09 - 11.03.2021\nMozzartova podrška studentskom sportu je za udžbenike – ova kompanija postala je zlatni partner Rektorata Univerziteta u Beogradu za projekat „Evropska Univerzijada“. Evropske univerzitetske igre biće održane u Beogradu od 14. do 27. jula, a regionalni l\n19:57 - 28.03.2020\nEvropske univerzitetske sportske igre, koje su trebalo da se održe u našem glavnom gradu od 12. do 25. jula, odložene su za narednu godinu, a tačan datum će se naknadno odrediti, saznaje “Blic”.\n17:00 - 05.04.2018\nSpremni smo da organizujemo najbolje igre ikada, izjavila je predsednica Vlade Srbije Ana Brnabić u razgovoru sa predsednikom i generalnim sekratarom Evropske univerzitetske sportske asocijacije, Adamom Ročekom i Matjažom Pečovnikom.\n15:51 - 03.09.2017\n13:23 - 02.09.2017\n14:12 - 29.08.2017\n13:27 - 29.08.2017\nVELIKI USPEH STUDENATA Otpisani stali na korak od medalje\nŠteta... Ovi momci su dali sve od sebe, pokazali su kako se igra za reprezentaciju Srbije, ipak, nisu adekvatno nagrađeni za trud. Reprezentacija Srbije poražena je od selekcije Letonije u meču za bronzu na Univerzijadi u Kineskom Tajpehu - 81:74.\n14:40 - 28.08.2017\nUSPEH Amela iskreno: Uz ovakvu podršku tima nisam mogla da izgubim\nAmela Terzić je stigla do zlatne medalje na Univerzijadi u Kineskom Tajpehu. Ona je slavila u trci na 1500 metara, a posle velike pobede nije krila oduševljenje.\n13:34 - 28.08.2017\n11:56 - 28.08.2017\nNOVA MEDALJA U DŽEPU “Delfini” deklasirali Francuze za finale Univerzijade\nVaterpolo reprezentacija Srbije plasirala se u finale Univerzijade u Kineskom Tajpehu! Naši “delfini” su u polufinalu bili bolji od Francuske - 11:3.


Ban Ki Mun: Sporo sprovodjenje sporazuma | Novinska agencija Beta\nPOLITIKA | 14.11.2016 14:50 > 14.11 15:08\nBan Ki Mun: Sporo sprovodjenje sporazuma\nGeneralni sekretar UN Ban Ki Mun naveo je da je impresioniran ekonomskim i političkim napretkom na Kosovu od kraja sukoba, ali da se sporazumi iz dijaloga Beograda i Prištine i dalje sporo sprovode.\nU izveštaju za period od 16. jula do 15. oktobra, poslednjem koji podnosi kao generalni sekretar UN, Ban je naveo da je "uznemiren" zbog odlaganja sprovodjenja važnih sporazuma iz dijaloga uz posredovanje Evropske unije.\n"Uprkos mnogim izazovima i dalje sam impresioniran sveukupnim ekonomskim i političkim napretkom ostvarenim od kraja sukoba i dalekovidošću onih s obe strane koji su prevazišli sukob kako bi se usredsredili na izgradnju naprednije budućnosti", naveo je Ban Ki Mun u izveštaju koji Savet bezbdnosti UN treba da razmatra 16. novembra.\nGeneralni sekretar UN se založio da se obezbedi da manjinske zajednice budu uključene u odluke koje utiču na njihove živote i pozvao kosovske vlasti da se uzdrže od svih poteza i odluka koje mogu omesti napredak dijaloga Beograda i Prištine.\nBan je naveo da su u proteklom periodu političke tenzije na Kosovu bile koncentrisane oko spora o teritorijalnom razgraničenju s Crnom Gorom i usvajanja zakona u kosovskoj skupštini o kompleksu Trepča koji je izazvao dodatne tenzije izmedju Prištine i Beograda, dok je sprovodjenje sporazuma iz dijaloga nastavljeno sporim tempom.\nUsvajanje zakona o Trepči u kosovskoj skupštini je odmah izazvalo kontroverze zbog vlasništva i strukture postrojenja koje je predmet dugotrajnog spora, naveo je Ban i dodao da je premijer Srbije Aleksandar Vučić najavio vladinu odluku o poništavanju svih pravnih posledica kosovskog zakona o Trepči i upozorio Prištinu da ne preduzima jednostrane poteze ili nasilno pleni imovinu.\nOdlazeći generalni sekretar UN je naveo da "nema praktične alternative dijalogu kako bi se postigla normalizacija odnosa" i pozvao obe strane da se odupru provokacijama, već da se angažuju na odgovoran način, tržeći pravične i trajne kompromise.\n"Takodje podsećam političke lidere u Beogradu i Prištini na njihovu odgovornost za nastavak dijaloga na visokom nivou bez odlaganja i s hrabrošću i političkom voljom koja je potrebna za prevazilaženje preostalih prepreka i osiguravanje punog sprovodjenja svih dosad postignutih sporazuma", naveo je Ban.\nBan je naveo da se u odnosu na prethodne izveštaje poboljšala saradnja zajednica na severu Kosova i ministarstava u Prištini, posebno u pogledu finansiranja opština, kao i da je ostvaren opipljiv napredak u slobodi kretanja prema sporazumu iz 2011.\nMada je sprovodjenje sporazuma iz dijaloga nastavljeno relativno sporo, "obe strane su, ipak, dale signale posvećenosti napredovanju, uključujući stvaranje Asocijacije/zajednice opština sa srpskom većinom", navodi se u izveštaju.\nDodaje se da je povodom sprovodjenja sporazuma o integraciji kosovskog pravosudja, završena formalna selekcija za preostalih šest tužilaca i sudija iz srpskog u kosovski pravosudni sistem i da je u trenutku pisanja izveštaja u toku proces njihovog imenovanja.\nBan je naveo da treba da se čuju glasovi neslaganja i nezadovoljstva, ali da je zabrinut što političari za sopstvene interese koriste legitimne razlog za brigu. "Produženi politički zastoj oko sporazuma o teritorijalnom razgraničenju s Crnom Gorom je zamaskirao prava pitanja i mogao bi da se ispostavi kao štetno skretanje pažnje s urgentnijih izazova i prilika", naveo je on.\nBan je izrazio žaljenje zbog sporog povratka na mnogim delovima Kosova i ocenio da su potrebni snažniji napori za izgradnju poverenja izmedju povratnika i zajednica u koje dolaze, kao i da se obezbede verodostojne garancije za fizičku bezbednost, nediskriminaciju i obrazovne i ekonomske mogućnosti za povratnike.\nNavodeći da su verska tolerancija i poštovanje tradicije drugih važni preduslovi za pomirenje i održivi povratak, Ban je naveo da "Kosovo ima dugu tradiciju raznovrsnosti i verske tolerancije i da treba da se oporavi od ožiljaka ratova".\nU izveštaju se navodi da je je u periodu od 16. jula do 15. oktobra zabeleženo 69 bezbednosnih incidenata koji se tiču manjina, dok je prethodnom tromesečnom periodu bilo 94.


Zanimljive Destinacije - Najvredniji je Ajfelov toranj\nNajvredniji je Ajfelov toranj\nSpomenici koji su ujedno i turističke atrakcije određuju prepoznatljivost gradova, a donose i znatnu finansijsku korist\nItalijanska privredna komora naručila je istraživanje o vrednosti spomenika, ne bi li na taj način pokušala da fokusira propagandu najvrednijih italijanskih spomenika. Ali, na njihovu žalost, uverljivo prvo mesto po vrednosti pripalo je pariskom Ajfelovom tornju koji, prema procenama stručnjaka, vredi zastrašujuće 344 milijarde funti. Sedam miliona posetilaca godišnje dovelo je ovu atrakciju iz 19. veka na sam vrh i po posećenosti.\nItalijani mogu da se uteše činjenicom da je na drugom mestu rimski Koloseum, ali s vrednošću koja je pet puta manja od famoznog tornja, 72 milijarde funti, s godišnjom posetom od blizu četiri miliona turista.\nPrelepa Sagrada familija u Barseloni je najvredniji sakralni objekat, a ujedno i treća na listi evropskih spomenika s vrednošću od 71 milijarde funti, dok su četvrto i peto mesto podelili milanska katedrala Duomo i londonski Tauer s 56 milijardi funti.\nAmerikanci nisu tako dobro prošli, jer je njihov najvredniji spomenik Bela kuća koju su stručnjaci procenili na 64 milijarde funti.


Pronalaženjem i procesuiranjem počinilaca do bezbednijeg okruženja | Radio Kosovska Mitrovica\nPronalaženjem i procesuiranjem počinilaca do bezbednijeg okruženja\n3. July, 2018 17:38 |\nU Centru gradjanske energije u Severnoj Mitrovici predstavljen je Izveštaj o oceni stanja bezbednosti na severu KiM za mesec jun. NVO “Humani centar Mitrovica” već drugi mesec, uz podršku KFOS-a radi svojevrsni “sekjurimetar”, odnosno “bezbednosni barometar” na osnovu ispitivanja gradjana na terenu, kako bi se došlo do realne ocene stanja bezbednosti.\nNa osnovu istraživanja NVO “Humani centar Mitrovica” na severu Kosova u drugom mesecu zabeležen je veći broj bezbednosnih incidenata.\nČesti napadi na Srbe i njihovu imovinu na Kosovu u velikoj meri utiču na povećanje osećanja ugroženosti i nebezbednosti svih gradjana, zaključak je proistekao iz „sekjurimetra“ odnosno bezbenosnog barometra za mesec jun.\n“Česti napadi na Srbe i njihovu imovinu znatno utiču na povećanje ugroženosti i nebezbednosti svih gradjana, pre svega, Severne Mitrovice pa tako i celog Kosova. Nepronalaženje i neprocesuiranje počinilaca krivičnih dela takodje je jedan od faktora koji doprinose povećanju tenzija. Naš savet i naša preporuka policiji jeste da se aktivnije angažuje na pronalaženju počinilaca jer bi se na taj način stabilizovala bezbednosna situacija na KiM, pa i u čitavom regionu”, rekla je Aleksandra Šindić, rukovodilac projekta “sekjurimetar”.\nOna je dodala da bi se na “taj način garantovalo i sprovodjenje zakona i njegovo funkcionisanje”.\nŠindić je govoreći o značaju prisustva sednicama odbora za bezbednost Kosova istakla da je da se odbor suočava sa velikim brojem problema koji se ogledaju i u otežanoj komunikaciji sa bezbednosnim institucijama.\n“Poseban fokus bio je na inspektoratu policije čije se stanje ocenjuje kao veoma loše na šta ukazuje i činjenica da je Odbor za bezbednost formirao radnu grupu koja se bavi utvrdjivanjem stanja. U okviru akcije ispitano je dvadesetak lica inspektorata i odredjeni broj lica iz medjunarodnih organizacija i medija”, naglasila je Šindić.\nOd početka istraživanja bezbednosti na severu Kosova gradjanima je omogućeno da aktivno učestvuju putem fejsbuk stranice Sekjurimetar.\n“Prilično smo zadovoljni radom naše fejsbuk stranice koju mogu da posete svi gradjani i na vreme se informišu o bezbednosnoj situaciji i trenutnom stanju”, rekao je Aleksa Aleksić, administrator ove fejsbuk stranice.\nNa kraju svakog meseca gradjani će biti informisani o bezbednosti putem Sekjurimetra-bezbednosnog barometra, a nakon šest meseci javnosti će biti predstavljen finalni izveštaj Humanog centra Mitrovica.


Ova interesna organizacija je navela da je najteže pogođena trgovinska ruta za Irsku. Inače, Irska je u januaru 2020. bila najveće britansko tržište s udelom od oko 18 odsto u ukupnom izvozu hrane i pića Ujedinjenog Kraljevstva. Taj udeo je u januaru ove godine pao na samo pet procenata, prenosi Blic.\nMada su nagomilane zalihe pre Bregzita i slaba potražnja zbog mera zatvaranja tokom pandemije jedan od faktora drastičnog smanjenja izvoza, ovo udruženje procenjuje da je "veći deo" pada verovatno uzrokovan novim necarinskim barijerama koje su posebno pogodile manje proizvođače.\nPreko 20 miliona proizvoda domaće dečje hrane iz fabrike „Baby Food Factory“ za mališane širom Evrope


11. aprila, 2021 Vesti iz Francuske Napišite komentar\nVakcinacija se ubrzava u Francuskoj. Olivier Veran, ministar zdravlja, u intervjuu za Journal du Dimanche je najavio razmak između dve doze za vakcine Pfizer i Moderna. Ono što je veoma važno to je da vakcinacija protiv Kovida-19 biće dostupna od danas za sve Francuze starije od 55 godina, najavio je ministar zdravlja Olivier Veran u Journal du dimanche.\nObjasnio je da će to biti moguće zahvaljujući dvema vakcinama, onoj proizvođača AstraZeneca koju će “od ponedeljka svi Francuzi stariji od 55 godina, bez uslova, moći da prime”, a proizvođača Johnson & Johnson, koja je isporučena u Francuskoj od danas, za sve starije od 55 godina, bez uslova.\nOd 19. marta, Francuska je rezervisala vakcinu iz anglo-švedske laboratorije AstraZeneca za starije od 55 godina, nakon retkih, ali ozbiljnih slučajeva poremećaja koagulacije koji su primećeni samo kod mlađih pacijenata. Vakcinu koju je proizvela Janssen-Cilag (grupa Johnson & Johnson) odobrila je Francuska od 12. marta. Ministar je nagovestio da će prva isporuka biti “200.000 doza”, “nedelju dana unapred”, prenosi BFMTV.\nPozivajući se na druge dve vakcine odobrene u Francuskoj, ministar je podsetio na “najavu produženja kampanje vakcinacije od strane Pfizer-a i Moderne za sve preko 60 godina od 16. aprila”.\nTagovi: Francuska - Olivier Veran - vakcinacija


Preteran stres uništava naš mozak i sposobnost pamćenja - InfoNet Magazin\nHome život Preteran stres uništava naš mozak i sposobnost pamćenja\nKako prenosi sajt Science Alert nova naučna istraživanja pokazuju da preteran stres uništava mozak. Iako to nisu nikakve novosti, nove studije pokazuju kako stres može da prouzrokuje upalu mozga. što dovodi do problema sa memorijom i depresijom.\nNeuronaučnici sa Državnog univerziteta Ohaja su naučili miševe kako da izađu iz lavirinta – to je zadatak koji su miševi učili i zapamtili, nakon nekoliko ponavljanja. Ali kada su u tu grupu miševa naučnici ubacili jednog agresivnog miša, koji je kod drugih stvarao stres, životinje su postepeno počele da zaboravljaju put ka izlazu iz lavirinta. „Miševi pod stresom nisu mogli da se prisete.“, ističe glavni istraživač Džonatan Godbaut. „Miševi koji nisu bili pod stresom su se setili.“\nSkeneri su pokazali upale mozgova kod miševa koji su bili pod stresom. Te upale su izazvane imunim sistemom koji je reagovao na spoljašnji pritisak. Imuni sistem je napadao mozgove stresiranih životinja i tako izazivao upalu i sprečavao nove moždane ćelije da se razviju.\nIsto tako, taj efekat je bio dugoročan. Četiri nedelje nakon eksperimenta stresirani miševi su se i dalje sakrivali po ćoškovima, što je ekvivalentno socijalnom izbegavanju kod ljudi – što je i veliki simptom depresije.\nIstraživači su na kraju miševima dali lek protiv upale, kako bi otklonili upalu mozga, što je dovelo do povratka i poboljšanja memorije, ali je socijalno izbegavanje kod miševa ostalo.\nOvo je prva studija koja je uspela da poveže kratkoročni gubitak memorije sa upalom mozga, a samu upalu mozga sa reakcijom imunog sistema tela.\nAutor: NIKOLA AČANSKI


Izvor: MozzartSport.com, 13.Apr.2021, 12:19\n„Iznenadio me je Kristijano, mogu da budu zadovoljni što nisu izgubili meč“, poručio selektor Srbije\nZa prvi ciklus kao selektor Srbije Dragan Stojković Piksi je zaslužio odličnu ocenu. Na mečevima protiv Irske, Portugalije i Azerbježdna Orlovi su uzeli sedam bodova, i ustremili su konačnom cilju – Mundijalu u Kataru.\nČini se da je nekadašnji as svetskog fudbala promenio i krvnu sliku Orlova, da Srbija izgleda mnogo pismenije, borbenije, jednostavno bolje nego u prethodnom periodu. Istina, pravi izazovi nas tek očekuju, ali...\nImamo pravo na optimizam. Posebno posle drugog poluvremena meča sa Portugalijom, koje završen na kontroverzan način. Sudijska trojka nije videla da je...\n14:10: Handkeu uručen Orden Republike Srpske


RH Centar Zlatar: Do kraja leta hiljadu sportista\ndanas.rs (R. Popović) 30. јун 2014. године Туризам Спорт Коментари\nRH Centar "Zlatar" (Foto Mirko)\nSa zgrade bivšeg Rehabilitacionog centra na Zlataru konačno je, nakon pune tri godine, skinut katanac i to zahvaljujući angažovanju opštinske uprave koja je reprezentativni objekat sa oko 330 ležajeva zakupila na šest meseci od Fonda PIO. Prvi gosti - sportisti iz Beograda, stigli su 16. juna, a prema do sada ugovorenim aranžmanima, do kraja avgusta kroz hotel bi trebalo da prodefiluje skoro hiljadu članova različitih sportskih klubova iz zemlje i inostranstva.\nPrva grupa mladih sportista, njih oko šezdesetak, polaznici su Košarkaškog beogradskog kluba „Vizura“ i Rukometnog kluba „Novi Beograd“ koji će u Centru do kraja juna boraviti u okviru letnjeg sportskog kampa. Snagu za nove sportske domete tokom jula će na Zlataru prikupljati i više od 200 rukometaša iz različitih delova Srbije, a sportske pripreme na ovdašnjoj planinskoj lepotici imaće i pedesetak košarkaša iz rumunskog kluba „Fokšani“ , koji će u objektu biti smešteni u periodu od 1. do 10. avgusta. U ovdašnjem Turističko-sportskom centru „Zlatar“ četvrtu grupu sportista očekuju 10. avgusta, a reč je o dve stotinak devojčica i dečaka iz Odbojkaškog kluba „Sterija“ i Košarkaškog kluba „Vizura“. Poslednja grupa od oko 190 mališana doći će na Zlatar u drugoj polovini avgusta, a to su članovi rukometnog kluba Novi Beograd, kao i košarkaških klubova „Put“ i „Beovik“.\n- Dolasku prvih sportista prethodilo je uređenje i „umivanje“ objekta, koji je u relativno dobrom stanju i za njegovo puštanje u rad nisu bila neophodna značajnija investiciona ulaganja. Objekat je, uz angažovanje bivših radnika nekadašnjeg Zavoda, za vrlo kratko vreme zablistao nekadašnjim sjajem, a gosti su zadovoljni smeštajem, ishranom i uslovima koje smo im obezbedili za adekvatne sportske pripreme. U ponudu smo uključili i sve raspoložive sportske objekte u gradu, a trudimo se da njihov boravak ulepšamo i puštanjem u funkciju gradske žičare i obilascima turističkih atrakcija novovaroškog kraja, ističe Ivana Novaković, direktorka TSC „Zlatar“.\nOvo su, inače, prvi koraci koje je opština Nova Varoš preduzela u cilju novog početka Centra „Zlatar“, nekada renomirane ustanove izgrađene pre gotovo četiri decenije. Pre nego što je 2010. odlukom tadašnjeg Ministarstva zdravlja zatvoren bolnički deo objekta, pa sve do konačnog zakatančenja 2011. godine, poslovanje u ovoj ustanovi bilo je zbog finansijske dubioze bremenito problemima , a komplikovanu situaciju dodatno su otežali i štrajkovi radnika zbog neizmirenih ličnih dohodaka i neuplaćenog radnog staža. Nakon višegodišnjeg sudskog spora, Centar je je lane dodeljen u vlasništvo PIO Fonda, koji je upravljanje objektom bez nadoknade nedavno prepustio lokalnoj samoupravi.


Pentagon ponovo pozvao Rusiju na deeskalaciju u odnosima sa Ukrajinom - Sputnjik Srbija\n17:02 14 Maj 2021\nPentagon ponovo pozvao Rusiju na deeskalaciju u odnosima sa Ukrajinom\n22:51 06.04.2021 Preuzmite kraći link\nVašington poziva Moskvu da ublaži tenzije sa Kijevom i poštuje teritorijalni integritet i suverenitet Ukrajine, izjavio je portparol Pentagona Džon Kirbi.\n„Sjedinjene Američke Države pozivaju Rusiju da poštuje teritorijalni integritet i suverenitet Ukrajine i da ne provocira i ne pojačava tenzije“, rekao je portparol Pentagona, navodi se u saopštenju Ministarstva odbrane.\nU saopštenju se napominje da, prema Kirbijevim rečima, Sjedinjene Američke Države nastavljaju da prate situaciju na istoku Ukrajine. On je dodao da je Vašington takođe pružio Kijevu „nesmrtonosne i smrtonosne“ vrste oružja kako bi ukrajinski narod mogao „bolje da se brani“.\n„Nastavljamo da pozivamo na prekid vatre, na šta pozivaju i Minski sporazumi, kao i na smanjenje napetosti i ublažavanje situacije“, istakao je Kirbi.\nU ponedeljak je portparol američkog Stejt departmenta Ned Prajs izjavio da je Vašington zatražio objašnjenje od Moskve u vezi sa eskalacijom „ruske agresije“ i premeštanjem ruskih trupa u blizini granica Ukrajine.\nZamenik ruskog ministra spoljnih poslova Sergej Rjabkov je na zahtev Vašingtona odgovorio da su američkoj strani objašnjenja data prošle nedelje.\nPodsetimo, vrhovni komandant ukrajinske vojske Ruslan Homčak ranije je izneo tvrdnju da Rusija navodno postepeno nagomilava snage na granici sa Ukrajinom, čime ugrožava vojnu bezbednost Ukrajine.\nMoskva upozorila Vašington na posledice provokativne politike Kijeva\nUkrajina, Rusija, Džon Kirbi, Pentagon


fDi Intelligence 2019 - Srbija prva!\nTEXTILE CONNECT 2021 POSLOVNI SUSRETI ZA ...\nŠpansko-srpska video konferencija: Predstavljeni investicioni ...\nRAS na panel diskusiji „Šta ...\nSrbija je na prvom mestu u svetu po broju stranih direktnih investicija u odnosu na veličinu svoje ekonomije, objavio je britanski list "Financial Times".\nPrema najnovijoj rang listi za 2019. godinu, koju objavljuje FDI intelligence, specijalizovani servis "Financial Times", Srbija je na čelu rang liste sa indeksom od 11,92 poena, što je za 1,33 indeksnih poena više u odnosu na prošlu godinu.\nKako se navodi u objavljenoj studiji, Srbija je privukla, 107 projekata direktnih stranih investicija u 2018, odnosno za 26 više nego 2017, što predstavlja rast za gotovo jednu trećinu.\n"Srbija sa ocenom 11,92 privlači skoro 12 puta veći obim grinfild stranih direktnih investicija nego što bi moglo da se očekuje od ekonomije njene veličine", navodi se u godišnjoj studiji u kojoj se meri obim ulaznih grinfild ulaganja u 2018. godini u odnosu na veličinu ekonomije svake države.\nKako se dodaje, Srbija je preuzela od Mozambika lidersku poziciju po vrednosti indeksa i popela se za jedno mesto u odnosu na prethodnu godinu.\nVodeći sektori u Srbiji po stranim direktnim investicijama su industrija automobilskih komponenti, hrana i duvan, tekstil i sektor nekretnina, koji su zajedno imali udeo veći od polovine (54 odsto) u ukupnim ulaznim SDI projektima u 2018. godini, precizira se u tekstu.\nU studiji se ističe da je Srbija sa rezultatom 11,92 poena, daleko nadmašila rivale u regionu evropskih ekonomija u usponu, među kojima su i Litvanija i Bosna i Hercegovina, koje takođe imaju visoke indeksne ocene.\nNa drugom mestu, iza Srbije, nalazi se Crna Gora sa indeksom 11,49 poena, a iza Srbije na ovoj rang listi našle su se i ekonomije poput Singapur, Jermenija, Letonija, Bugarska, UAE, Mađarska, Rumunija, Irska, Poljska, Velika Britanija, Hong Kong....


Palmer odgovorio na navode da je pristrasan i da prijeti Izetbegoviću sankcijama | Novi.ba\nKrizni štab KS donio odluku: Ništa od otvorenja zimske sezone na Bjelašnici i... Delegati iz RS došli na sjednicu Doma naroda Parlamenta BiH (FOTO)\nObjavljeno:29.11.2021 - 14:11\nU zgradi delegacije Evropske unije u Bosni i Hercegovini od jutros su trajali razgovori diplomata. Američki izaslanik zadužen za Izborni zakon Matthew Palmer nakon sastanka je izjavio da izbori u Bosni i Hercegovini trebaju vratiti povjerenje građanima čiji je glas važan.\nReporterka N1 postavila je pitanje o optužbama za pristrasnost u ovom procesu i navodima Der Standrada o navodim prijetnjama Bakiru Izetbegoviću sanakcijama ako ne pristane na određena rješenja koja, prije svega dolaze iz HDZ-a.\n“Ja predstavljam SAD i kada se obraćam govorim u ime politike SAD. Angelina i ja nismo ovdje da bismo zastupali neki plan ili projekat. Želimo pomoći poltičkim starankama da dođu do dogovora i da se on postigne. Da se potrine dogovor o izbornoj reofrmi i ograničenoj ustavnoj reformi kako bi se došlo do poboljšanja rada institucija BiH, njenog kapaciteta, da se odluke Evropskog suda za ljudska prava i Ustavnog suda BiH ispoštuju i da bismo pomogli BiH u njenom putu naprijed”, rekao je Palmer.\nIstakao da su tu da podrže nastojanja u postizanju dogovora o ograničenoj ustavnoj reformi i izbornoj reformi.\n“Naravno želimo reći da SAD podržavaju teritorijalni integritet i suverenitet BiH. Želim reći da smatramo da je izborna reforma i ograničena ustavna reforma jako važna, da je važna za funkcionalnost institucija BiH, na kretanju BiH prema naprijed ka evropskim i euroatlantskim integracijama. Želim reći da je prvi sastanak koji smo imali danas bio sa predstavnicima organizacija civilnog društva, razgovarali smo o integritetu izbornog procesa, o važnosti. Ono što je od izuzetne važnosti jeste to da taj proces uspije u Parlamentu i ono što je također važno jeste da izbori u BiH budu korektni, fer i transparentni, da građani budu sigurni i da se ponovo vrati povjerenje u to da građani vjeruju da njihov glas jeste važan i da se njihovi glasovi čuju”, kazao je Palmer.\nNaglasio je i to da je važno da rezultati izbora u BiH odražavaju volju građana.\n“Tu smo da podržimo ovaj proces i da podržimo Bosnu i Hercegovinu”, poručio je Palmer.


"Nedelja marketinga" je ove godine osmišljena raznovrsno, ali i prilagođeno momentu i stanju u okruženju. U fokusu će biti obeležavanje 40 godina od izlaženja časopisa "Marketing". U tom smislu je i predviđeno da se u utorak, 12. maja, u večernjim satima, povodom godišnjice SeMA i jubileja časopisa, održi Prijem u hotelu „Slavija Lux“ u Beogradu.\nJubilej časopisa, ali i aktuelno stanje u marketinškoj teoriji i praksi, biće i tema Svečane sednice i Okruglog stola, planiranih za sredu, 13. maja.\nNakon toga, istog dana (13. maja) biće održana i Godišnja skupština SeMA-e, posle koje će biti upriličen i Koktel. Mesto održavanja navedenih događanja biće Ekonomski fakultet u Beogradu.\nZa četvrtak, 14. maj, predviđen je Ekspertski skup, u Privrednoj komori Srbije, sa početkom u 10h, gde će se uz referate i izlaganja većeg broja autora iz Srbije i okruženja, diskutovati o novim konceptima marketinga, što je i zvanična tema ovog skupa.\nKako bi Manifestacija bila nacionalna, i kako bi se studenti u više mesta u Srbiji uključili u nju, predviđeno je i više predavanja, praćenih izložbama stručne literature, i u Subotici, Nišu i Kragujevcu, uz naravno fakultete u Beogradu (u periodu od 11. do 15. maja).\nOvde možete preuzeti Program manifestacije Nedelja marketinga 2009.\nOvde možete preuzeti Program Ekspertskog skupa.


Trenerke sa nazivom firme – donji deo su iz sopsteve proizvodnje, izrađene od visoko kvalitetne mešavine 45% pamuka i 55% poliestera, 320 g/m². Na sebi imaju džepove sa strane, učkur i elastičnu traku u struku, a na krajevima nogavica rebrasti render sa likrom. Izbor preko 20 boja, moguća štampa do 6 boja i vez do 10 boja.\nTrenerke sa nazivom firme su proizvod koji se izrađuje u sopstvenoj proizvodnji od kvalitetnog materijala mešavine pamuka – 45% i poliestera – 55%, 320 g/m². Izuzetno su funkcionalne i višenamenske, a na sebi trenerke sa nazivom firme imaju džepove sa strane, na krajevima nogavica rebrasti render sa likrom i elastičnu traku i učkur u struku. U ponudi su modeli za decu i odrasle.\nZbog svoje izuzetne udobnosti, lakoće nošenja i kvaliteta materijala od koga se izrađuju, trenerke sa nazivom firme mogu postati svakodnevni odevni predmet Vaših zaposlenih tokom radnih obaveza. Osim što ćete uspeti da omogućite Vašim radnicima komotitet i udobnost izradom naziva firme u vezu ili štampi na trenerke sa nazivom firme, imaćete reklamu koja će biti primećena tokom kontakta sa potrošačima. Na taj način uz trenerke sa nazivom firme ostavićete jedinstven utisak poslovnosti i ozbiljnosti Vaše firme.\nTrenerke sa nazivom firme rade se u više od 20 boja i nijansi sa vezom u 10 boja i štampi u 6 boja, čijim izborom se mogu uklopiti u Vaš poslovni prostor, a ujedno i očuvati ozboljnost poslovanja.\nZašto ne bi ste i Vi imali svoje trenerke sa nazivom firme i sa ponosom se predstavili svojim novim potrošačima ili budućim poslovnim partnerima na jedan vrlo zanimljiv i inovativan način.


Ministarstvo finansija: E-fakture kreću od 1. maja – UniDocs\nUlazna finansijska dokumentacija\nPodrška QMS i ISMS sistemima\n+381 (0)11 3290 362 Prijava za trial\nMinistarstvo finansija: E-fakture kreću od 1. maja\nMinistar finansija Siniša Mali najavio je danas da će privredi i javnom sektoru, zbog potreba prilagođavanja novom sistemu elektronskih faktura, biti dat prelazni rok do kraja aprila naredne godine, da bi od 1. maja bio u punoj primeni.\n„Mi ćemo, pošto smo dobili dosta zahteva, do kraja godine izmeniti Zakon o elektronskom fakturisanju i dati prelazni rok do kraja aprila da se korisnici adaptiraju i osposobe da izdaju i primaju elektronske fakture. Očekujem da će te izmene biti usvojene od strane poslanika u Skupštini Srbije“, rekao je Mali obraćajući se prisutnima na danas održanoj obuci za lokalne samouprave „Primena sistema elektronskih faktura“.\nMali je, kako je saopštilo Ministarstvo finansija, naveo da su ostali rokovi, koji su navedeni u zakonu realni i da će nastaviti da važe i nakon zakonskih izmena.\nPrvo nastupa obaveza javnog sektora da primi i čuva elektronsku fakture i da izdaje elektronske fakture drugom subjektu javnog sektora, i to će se primenjivati od 1. maja 2022. godine, umesto od 1. januara. Isto važi i za obavezu firme u privatnom sektoru da izda elektronsku fakturu javnom sektoru.\nObaveza firme u privatnom sektoru da primi i čuva elektronsku fakturu koju je izdao javni sektor, ali i druga privatna preduzeća, primenjivaće se od 1. jula 2022. godine, kao što je i bilo planirano.\nTakođe, obaveze izdavanja i čuvanja elektronske fakture u transakcijama između firmi u privatnom sektoru nastupaju od 1. januara 2023. godine, ukazuju u ministarstvu.\n„Naša želja je da u 2023. godine uđemo i u sistem e-otpremnica. Na to se nadovezuju platni promet između pravnih lica i sistem e-fiskalizacije. Pravimo kompjuterski i informacioni vertikalni lanac i to će biti najvažniji održiv sistem borbe protiv sive ekonomije“, naglasio je Siniša Mali i dodao da je korišćenje sistema e-faktura u potpunosti besplatno.\nPovrat PDV-a istog dana\nMinistar finansija je istakao da se kroz ovaj sistem realizuje ono što privrednici očekuju decenijama.\n„Ukoliko se pogode ulazna i izlazna faktura, našoj privredi ćemo vraćati PDV istog dana. Nema čekanja, dodatnih kontrola, sistem nudi pravu stvar za našu privredu“, naveo je on.\nDržavna sekretarka u Ministarstvu državne uprave i lokalne samouprave Maja Mačužić Puzić je pozvala sve gradove i opštine da se pripreme za novi način rada, koji štedi vreme i novac.\n„U proteklom periodu preko sistema e-uprave razmenjeno je preko 50 miliona dokumenata, to je 50 miliona sekundi uštede koje je prepoznato kao konkretna dobrobit uvođenja e-uprave“, navela je ona.\nViše o Zakonu o elektronskom fakturisanju pročitajte ovde.\nUniDocs je softver za upravljanje dokumentacijom koji će rešiti sve Vaše probleme sa dokumentacijom, uključujući i eFakture. Zakažite prezentaciju.\nUkoliko želite da nas kontaktirate, molimo vas da posetite našu kontakt stranu.\nOdgovorićemo vam u najkraćem mogućem roku.\nIdi na kontakt stranu\nPrijava za trial\n2017 © OSA Računarski inženjering. Sva prava su zadržana.


Budi izvan okvira – AIESEC volonterske prakse – techspresso\nMarch 21, 2017 techspressovesti\nŽeliš da spojiš avanturizam i korisnost? Želiš da leto provedeš van Srbije, ali isto tako želiš i da razvijaš svoje veštine i utičeš na okolinu? Želiš da upoznaš nove ljude i da ti u isto vreme bude zanimljivo? Pred tobom je program volonterskih paksi Global Volunteer, koji organizuje internacionalna studentska organizacija AIESEC. Imaš priliku da leto provedeš u inostranstvu volontirajući i radiš na Global Volunteer programu, u nekoj od sledećih oblasti: kultura, obrazovanje ili preduzetništvo.\nGlobal Volunteer je internacionalni program volontiranja namenjen svim mladim ljudima koji žele da rade na ličnom usavršavanju, otkrivanju novih i širenju svoje kulture. Ovaj program praksi čini mreža projekata širom sveta koji se bave temama kao što su multikulturalnost, tolerancija, edukacija mladih i širenje svesti o globalnim problemima poput ljudskih prava, edukacije i liderstva.\nFinska, Italija, Rumunija, Poljska, Egipat, Turska, Slovačka, Mađarska i Ukrajina samo su neke od zemalja gde možeš da odeš i provedeš svoje nezaboravno leto i 6 nedelja koje će ti promeniti život. Ono što je potrebno jeste dobro poznavanje engleskog jezika i želja za novim avanturama.\nGlobalna perspektiva, širenje internacionalne mreže kontakata, usavršavanje stranog jezika, život u drugačijoj sredini i kulturi i veliki korak van svoje sigurne zone jesu samo neke od stvari koje možeš da usavršiš, razviješ ili osetiš tokom Global Volunteer prakse.\nIskustva ljudi koji su već bili na Global Volunteer praksi možeš da nađeš na ovom linku, a ukoliko ti želiš da budeš deo programa poseti našu platformu praksi i da čuješ više o programu možeš da pošalješ e-mail na office@aiesec.org.rs ili da kontaktiraš broj +381 63 8466109.


Obilježena Krsna slava Boračke organizacije opštine Pale - Citaj Filter\nObilježena Krsna slava Boračke organizacije opštine Pale\nPovodom Krsne slave Boračke organizacije, Svetog velikomučenika Dimitrija, u Crkvi Uspenja Presvete Bogorodice u Palama održan je parastos poginulim borcima u Odbrambeno – otadžbinskom ratu.\nNakon parastosa položeni su vijenci na Centralnom spomen obilježju poginulim borcima, a zatim je obavljeno lomljenje slavskog kolača i priređen slavski ručak.\nSupruga poginulog borca, Ranka Lučić, rekla je da je slava boračke organizacije dan kada svi prisjećamo naših najmilijih koji su dali živote za Republiku Srpsku.\n“Mnogo mi znači kad se ne zaboravljaju i kada se sjećamo svih onih koji su dali živote u proteklom ratu. Mislim da je glavni problem nezaposlenost djece poginulih boraca i nadam se da će se uskoro taj problem riješiti“\nPredsjednik boračke organizacije opštine Pale, Mihajlo Parađina istakao je da je potrebno da heroji rata budu u sjećanju, ne samo svojih porodica, nego i u sjećanju svih sadašnjih i budućih generacija.\n“Društvo koje ima istoriju i bogatu prošlost može imati zavidnu budućnost. Boračka organizacija smatra da je problem zapošljavanje boračkih kategorija i konačno bi trebalo da Vlada Republike Srpske donese takve mjere koje će biti provodive da se u 2020. godini sva djeca poginulih boraca zaposle“, naveo je Parađina.\nGradonačelnik Istočnog Sarajeva, Nenad Vuković rekao je da se danas treba posebno sjetiti onih koji su dali ono najsvetije za stvaranje Republike Srpske, svoje živote, kao i ranjenika i onih koji su učestvovali u proteklom ratu.\n“Ne smijemo nikoga zaboraviti jer je kompletan narod učestvovao u stvaranju i odbrani Republike Srpske. Mnogo je učinjeno za boračke kategorije ali još uvijek se srećemo sa istim problemima a to je stambeno zbrinjavanje, kao i zaposlenje članova porodica poginulih boraca gdje moramo biti posebno senzibilni i gledati da damo maksimum uvažavajući i ekonomsku situaciju u svijetu”, izjavio je Vuković.\nNačelnik opštine Pale Boško Jugović ocijenio je da je današnji praznik od izuzetnog značaja, jer je stvaranje Republike Srpske usko vezano za Boračku organizaciju.\n„Najviše uvažavamo one koji su dali najsvetije, svoj život, za stvaranje i odbranu Srpske, a to su borci i njih ne smijemo zaboraviti. Urađemo je mnogo toga, ali naravno da to nikada nije dovoljno, jer se uvijek susrećemo sa istim problemima, poput stambenog zbrinjavanja i zaposlenja članova porodica poginulih boraca. Neophodno je imati poseban senzibilitet i truditi se da mi, kao opštinska uprava, pomažemo ovim kategorijama stanovništva. Koristim priliku da obećam da ćemo, u narednom periodu, dati maksimum da zaposlimo što više članova porodica poginulih boraca“, istakao je Jugović.\nObilježavanju Krsne slave Boračke organizacije opštine Pale, Svetog Velikomučenika Dimitrija – Mitrovdana, prisustvovali su borci proteklog odbrambeno – otadžbinskog rata Republike Srpske, porodice poginulih boraca, kao i predstavnici javnog, političkog i društvenog života opštine Pale.\nTags: boracke organizacije mihajlo parađina nenad vuković opstina pale pale ranka lucic\nPrethodna PALE: Simović v.d. direktora, Sikima može ostati kao radnik\nSledeća ISTOČNA ILIDŽA: Izgradnja multifunkcionalnog objekta


Don Don i Lesaffre tradicionalno obeležili svetski dan hleba - Bizlife.rs\n16:00 Beograd, 16/10/2019\nU čast Svetskom danu hleba, najvažnije namirnice stvorene ljudskom rukom, kompanije Don Don i Lesaffre organizovale su edukativnu radionicu u kojoj su mališani pripremili hleb u obliku srca i darovali ga svojim drugarima u Centru za zaštitu odojčadi, dece i omladine u Zvečanskoj. Kompanije ovaj dan tradicionalno obeležavaju kroz edukaciju o značaju i pripremi hleba, ali i humanosti.\n„Don Don je kompanija koja je praktično prva u Srbiji obeležila ovaj datum i od 2011. u čast Svetskog dana hleba sprovodi različite aktivnosti posvećene deci. Za decu je veoma značajno da im u ranom razvoju ukazujemo na prave vrednosti, omogućavajući im da uče važne stvari na zabavan i konstruktivan način.\nOve godine su deca iz vrtića imala priliku da steknu osnovna znanja o pekarstvu i pravljenju hleba i koliko je hleb važan deo naše svakodnevice i ishrane, ali i da razviju solidarnost i saradnju među vršnjacima. Kompanija Don Don pomaže brojne ustanove kojima je pomoć neophodna, ne samo danas, već i tokom cele godine.\nSvetski dan hrane i hleba obeležava sa fokusom na pitanje bacanja hrane, pa je ovo prilika da ukažemo na taj problem i u Srbiji, gde se nezvanično svake godine baci 250 000 tona hrane“, izjavio je Miloš Marković, direktor marketinga i razvoja kompanije Don Don.\nlesaffre Don Don


Bogata turistička i kulturna ponuda Aranđelovca i Topole\nTanjug 11. juna 2021. 12:23\nBEOGRAD – Letnja promotivna kampanja Turističke organizacije Srbije (TOS) „Biram Srbiju“ nastavljena je predstavljanjem turističke ponude Aranđelovca i Topole, s namerom da ova dva grada budu bliža domaćim turistima, saopštio je TOS.\nRepublička turistička organizacija napominje da ta dva šumadijska grada odlikuje bogata ponuda kulturno-istorijskog nasleđa koja se ogleda u brojnim lokalitetima koji sežu od praistorije do savremenog doba.\nTOS je domaćoj javnosti predstavio Orašac, mesto podizanja Prvog srpskog ustanka, gde je posetiocima u spomen kompleksu dostupna digitalizovana izložba „Ustanici govore“, koja oživljava junake ovog perioda.\nDrugo odredište je pećina Risovača, koja je zbog svojih prirodnih osobenosti i kulturno-istorijskih vrednosti proglašena spomenikom prirode i kulturnim dobrom od izuzetnog značaja, navodi se u saopštenju.\nNapominje se da park Bukovičke Banje obiluje vajarskim ostvarenjima nastalim u okviru Međunarodnog simpozijuma „Beli Venčac“, kao i da ova banja poseduje obnovljeni pavljion sa mineralnim izvorima.\nTopola, nazvana Karađorđevim gradom, poznata je po mauzoleju dinastije Karađorđević sa crkvom Svetog Đorđa na Oplencu, kao i po kraljevskoj vinariji, podseća TOS.\nObilasci destinacija koje Turistička organizacija Srbije promoviše u letnjoj kampanji „Biram Srbiju“ nastaviće se i narednih meseci, dodao je TOS.